הוועדה המיוחדת לזכויות הילד, כנסת 18, פרוטוקול מספר 160, 2012-01-17 11:00

זבולון אורלב: חברים, בוקר טוב, אנחנו מתכבדים לפתוח ישיבה מסורתית משותפת לוועדה לזכויות הילד ולוועדת העבודה והרווחה בה אנחנו מציגים את הממצאים העיקריים של שנתון המועצה הלאומית לשלום הילד לשנת 2011, שכותרתו "ילדים בישראל".

זבולון אורלב: הממצאים האלה מהווים מוקד לדיונים, לאפשרות הפיקוח של הכנסת על רשויות המדינה, מאפשרים לרשויות המדינה לעמוד מול הראי ולראות את הנתונים העובדתיים.

זבולון אורלב: אני לא אסתיר את דעתי שלמעשה המועצה לשלום הילד ראויה כאן לכל הוקרה כי היא לקחה משימה שהמדינה הייתה צריכה לעשות אותה.

זבולון אורלב: בעצם המדינה הייתה צריכה להוציא את השנתון הזה.

זבולון אורלב: אני מקווה שאם נוכל לקדם את חוק נציבות זכויות הילדים בישראל כרשות ממשלתית, אזי המועצה תהיה פטורה מהמשימה הזאת ותוכל לעסוק בביקורת על הנציבות, אם היא עושה את עבודתה כראוי.

זבולון אורלב: בכל מקרה אני חושב שהמועצה ראויה לכל הוקרה על כך שהיא לקחה על עצמה משימה לאומית חשובה מעין כמוה בהצגת הממצאים.

זבולון אורלב: היא עושה זאת בעקביות.

זבולון אורלב: יש לנו היום יתרון.

זבולון אורלב: הואיל שהשנתון מתפרסם כסדרו מידי שנה בשנה במהלך 20 השנים האחרונות, אזי יש לנו גם אפשרויות לזהות מגמות, לזהות כיוונים, האם אנחנו במהלכים חיובים, האם אנחנו במגמות שליליות.

זבולון אורלב: ריבוי הממצאים מאפשר לרשויות רבות מאוד בשירות המדינה להעמיד את הראי מול פניהן.

זבולון אורלב: בישיבה אחת של שעתיים אי אפשר למצות את כל הממצאים, לכן אני סומך על יושב-ראש המועצה, מנכ"ל המועצה, ד"ר יצחק קדמן, שימקד אותנו למה שהם רואים כעיקרי הממצאים בדוח הזה.

זבולון אורלב: בוודאי גם בישיבות נוספות אנחנו נעסוק בממצאים ספציפיים מול משרדים ספציפיים באותם דברים ראויים.

זבולון אורלב: באופן כללי אני אומר שמעיון בעיקרי הממצאים יש לי צער עמוק על כך שעדיין רשויות המדינה לא מקדישות את מלוא תשומת הלב לקדם את מעמדם של ילדים בישראל.

זבולון אורלב: עדיין אנחנו נמצאים במקום שראוי מאוד לשים לב לתיקונים, לקידומים.

זבולון אורלב: יש בעיה גדולה מאוד של אי אכיפת חוקים, בעיה גדולה מאוד של אי תיאום בין משרדי ממשלה ובעיה גדולה מאוד של מחסור בתקציבים.

זבולון אורלב: יש לנו כמה בעיות קשות מאוד.

זבולון אורלב: בוודאי שכל מי שירצה לקדם את מעמדם של ילדים בישראל, השנתון הזה ייתן לו הזדמנות מצוינת כדי לכוון את מעשיו באופן מושכל.

זבולון אורלב: אני מציע שד"ר קדמן ייקח על עצמו להציג את עיקרי הממצאים.

יצחק קדמן: אני אומר רק 3 משפטי פתיחה.

יצחק קדמן: אני אתן לעורכת השנתון להציג את המצגת ב-10 דקות.

יצחק קדמן: אני קודם כל רוצה להודות ליושב-ראש.

מגלי והבה: הוזמנו להצעות לסדר.

זבולון אורלב: אני מתנצל בפניך, לא ידעתי שמדובר כאן בהצעות לסדר.

זבולון אורלב: כנראה שזה על הנייר.

זבולון אורלב: אורלי עדיין לא הגיעה, היא מנהלת את ועדת העבודה והרווחה.

זבולון אורלב: אתה צודק במאת האחוזים.

זבולון אורלב: מכיוון שהישיבה הזאת היא ישיבה מסורתית שתוכננה, אז היא גם הגיעה אל הישיבה של מליאת הכנסת בעקבות הצעות שחברי כנסת העלו במליאה והעבירו לדיון בוועדה.

זבולון אורלב: אנחנו נאפשר לחבר הכנסת מגלי והבה, שהיה אחד מחברי הכנסת שדאגו להעלות את הנושא במליאה – אני מודה לו על כך – לפתוח את הישיבה.

מגלי והבה: אדוני היושב-ראש, חבריי שנמצאים כאן.

מגלי והבה: אני מצטרף לברכות לד"ר קדמן ולכל מי שעמל על כך.

מגלי והבה: אני שמח שהכרתי אותך לפני שנבחרתי לכנסת.

מגלי והבה: אני כבר פה שנים רבות ואני עדיין רואה אותך.

מגלי והבה: אני מקווה שהרבה יתמידו בפעילות החשובה שאתה עושה בכל הנושא הזה של ילדים בישראל.

מגלי והבה: כשאחת העוזרות שלך נתנה לי את הספר אמרתי שאם לפי המשקל הזה צריך לשלם, אז מדינת ישראל צריכה לשלם באמת הרבה.

מגלי והבה: לדיון הזה בנושא הילדים התייחסנו בדיון במליאת הכנסת.

מגלי והבה: התייחסנו לנושא של הילדים שנמצאים במצבי סיכון על סמך הדוח הזה.

מגלי והבה: שמעתי גם את היושב-ראש.

מגלי והבה: צריך להודות לו על ההתמדה בטיפול בסוגיות האלו.

מגלי והבה: היושב-ראש דיבר על רשויות מדינת ישראל.

מגלי והבה: אני רוצה להצטמצם ולהתחיל בראש הממשלה ובאלה שאחראים על יישום ההחלטות השונות בכל הנושאים החברתיים, בעיקר בנושא של הילדים.

מגלי והבה: המספרים מהדוח שלכם מפחידים.

מגלי והבה: הכרתי ראש ממשלה שלא יכול היה לישון בשקט כי הוא ידע מה יש לו במדינתו.

מגלי והבה: יש כנראה ראשי ממשלות שישנים טוב.

מגלי והבה: כשאני רואה את הנתונים.

מגלי והבה: .

מגלי והבה: המספר שאנחנו דנים בו הוא 2.5 מיליון ילדים, מתוכם 35% מתחת לקו העוני.

מגלי והבה: היום כל ילד שלישי בישראל הוא ילד עני.

מגלי והבה: כשאני מדבר על ילד עני זה לא שהאבא והאימא לא עובדים, אלא שגם האבא וגם האימא עובדים ולא מסיימים את החודש.

מגלי והבה: אם הילד צריך לקום לבית הספר ואין לו מה לקחת לבית הספר, אז זה העוני בעצמו.

מגלי והבה: 889 אלף ילדים עניים בישראל.

מגלי והבה: זה הדוח שלכם, זו התורה ששמתם.

מגלי והבה: זה דבר מדהים.

מגלי והבה: כשאני שומע את אלה שמנסים להתרברב על כלכלה יציבה וממשלה יציבה אני לא יודע מה הם סחים, אני לא יודע אם הם רואים מה קורה במשפחות העוני.

מגלי והבה: אנחנו מדברים על מיליון 722 אלף משפחות עניות במדינת ישראל.

מגלי והבה: אני רוצה לגלות לכם סוד ידוע.

מגלי והבה: אני חבר ועדת הכספים.

מגלי והבה: מי שטוען שבמדינת ישראל יש בעיה של כסף טועה ומטעה.

מגלי והבה: במדינת ישראל יש בעיה של סדר עדיפויות.

מגלי והבה: בסוף השנה כולם באים אלינו ממשרדי הממשלה השונים בדחילו ורחימו, כדי שנעביר להם תקציבים ממקום למקום כי הם לא הספיקו להשתמש, האוצר לא אפשר להם.

מגלי והבה: אם אני אומר לכם ש-750 מיליון ₪ לא נוצלו מתקציבי הממשלה, זה אומר דרשני.

מגלי והבה: כשאני מדבר אני לא מבדיל בין ילד יהודי לילד ערבי.

מגלי והבה: כשאני רואה עוני אני לא מבדיל ביניהם.

דב חנין: אבל הנתונים במגזר הערבי הרבה יותר קשים.

דב חנין: תציין את זה.

מגלי והבה: גדלתי במשפחה של 10 נפשות.

מגלי והבה: במשפחה יש 5 קצינים, 4 אחיות.

מגלי והבה: כולנו גדלנו והלכנו לבית ספר.

מגלי והבה: אף פעם לא הלכנו לבית בלי שאכלנו בבוקר או בלי שהייתה לנו צידה לדרך.

מגלי והבה: איך רוצים היום לגדל אנשים שיצליחו בחברה אם אין להם את הדברים הבסיסיים האלה?

מגלי והבה: כשאני רואה את האישה מחצור הגלילית – ביקרנו שם – שאין לה בפריז'ידר שום דבר.

מגלי והבה: היא עובדת, משתכרת 4000 שקל ועומדת בפני פיטורים.

מגלי והבה: איפה הרחמנות?

מגלי והבה: איפה הלב הרחום של אותם מקבלי החלטות?

מגלי והבה: אני שמח על הנוכחות המאסיבית של האנשים מכל הקשת החברתית.

מגלי והבה: תודה לכם שאתם מביאים לנו את המסר, אבל המסר צריך להיקלט בממשלת ישראל.

מגלי והבה: אם לא ישנו את סדר העדיפויות אנחנו בבעיה.

מגלי והבה: שאלו אותי מאיפה המקורות התקציביים.

מגלי והבה: אישרו לשר התחבורה 8.7 מיליארד ₪ לתשתיות.

מגלי והבה: מצוין.

מגלי והבה: אם שר התחבורה עומד עד סוף השנה בתשתיות שלו אני מצדיע.

מגלי והבה: אני אתן לו שנתיים.

מגלי והבה: ממילא הרכבת לאילת תיקח עוד 8 שנים או 4 שנים – אני לא יודע כמה – והרכבת לקריית שמונה עוד יותר.

מגלי והבה: השלטים, דרך אגב, מוכנים עם ביבי נתניהו וכץ.

מגלי והבה: היועץ המשפטי ביקש לכסות, אבל השלטים קיימים.

מגלי והבה: אני לא יודע מתי הרכבות יהיו.

מגלי והבה: על מי אנחנו עובדים?

מגלי והבה: אני כל יום מתרגש ומתרשם ממך, ד"ר קדמן, כשאני שומע אותך במאבקים שלך.

מגלי והבה: אני מניח שכל אחד מכם.

מגלי והבה: אם מטרת הישיבה, אדוני היושב-ראש, לבוא לפה ולהגיד שיש דוח טוב וחשוב ואין המלצות לממשלת ישראל להביא כספים, להעמיד את זה בסדר העדיפויות.

מגלי והבה: .

מגלי והבה: לא יזיק שום דבר לאף ממשלה אם יתנו את ה-2 מיליארד לרווחה ולטיפול במשפחות העוני.

מגלי והבה: לא יזיק, תאמינו לי.

מגלי והבה: אי אפשר לגדל חברה שיש בה פער כזה גדול.

מגלי והבה: מצד אחד יש לנו אנשים שנעשים עשירים ברמות שאתם לא יודעים, מצד שני, יש משפחות שצר לי, גם האישה וגם הבעל עובדים ולא גומרים את החודש.

מגלי והבה: הם גם לא מחנכים את הילדים כמו שצריך.

מגלי והבה: אם לא נשקיע בילדים האלה שהם עניים, לא מחונכים נגיע לחברה שאנחנו לא רוצים להגיע אליה.

מגלי והבה: התחרות יותר קשה.

מגלי והבה: פעם, כשהיית מנכ"ל משרד החינוך, היו אומרים שהיתרון הטוב של מדינת ישראל הוא שיש לה מאגרים של אנשים שיכולים להוות חברה יותר טובה שתעלה בפער שלה מול האחרים.

מגלי והבה: היום האחרים בדיוק כמונו.

מגלי והבה: האקרים של סעודיה מגיעים לפה יותר מהר.

מגלי והבה: היום ה-F15 וה-F18 זאת אותה טכנולוגיה ואותם אנשים.

מגלי והבה: אם לא נשמור על החברה שלנו, נשמור על הילדים שלנו, ניתן להם את הכוח הבסיסי להתחנך טוב, אז כל העוני הזה לא ייעלם.

מגלי והבה: אפשר להעלים את העוני, אם רוצים.

מגלי והבה: מי שגדל עם כפית זהב, למה שיחשוב על העניים?

מגלי והבה: מי שלא עסק בחינוך ולא גידל דורות – יש לנו פה מנכ"ל משרד חינוך ואיש שתרם למערכת החינוך.

מגלי והבה: .

קריאה: ושר רווחה לשעבר.

מגלי והבה: התחלתי, אבל לקחת לי את המילים.

מגלי והבה: אני רואה איך הוא טוען את זה מעל במת הכנסת.

מגלי והבה: חברים, אנחנו לא באנו לפה בשביל לסמן לכם וי.

מגלי והבה: אני מקווה, אדוני היושב-ראש, שתצא מפה המלצה לממשלת ישראל – עדיין בידנו – להשיג את התקציבים הנכונים לאותם מקומות בשביל לחזק את החברה, את הילדים, בשביל שנבוא ונתגאה בפניכם עם חברה פחות ענייה, חברה שיכולה לעמוד באתגרים של מדינת ישראל, כדי שיחד נוכל לצעוד קדימה.

מגלי והבה: אני שוב רוצה להודות ליושב-ראש, להודות לכל אלה שעוסקים במלאכה.

מגלי והבה: אני אוהב לשמוע ולהיות אתכם – אני אקרא את הפרוטוקול – אבל אני חייב ללכת לוועדת הכספים.

מגלי והבה: אתה, אדוני היושב-ראש, תנהל פה, אבל שם יש מלחמות אחרות.

מגלי והבה: אזרחי ישראל, אין לנו בעיה של כסף, יש בעיה של סדר עדיפויות.

מגלי והבה: אם אנחנו יחד לא נצליח לשנות את הג'וק הקטן הזה במחשב של כמה ממקבלי ההחלטות, אז כולנו נמשיך לסבול.

מגלי והבה: תודה רבה, אדוני.

זבולון אורלב: עכשיו אנחנו נבקש מד"ר קדמן לפתוח במשפטים קצרים, נציג את המצגת במשך 10 דקות ונאפשר לחברי הכנסת וליתר המוזמנים להשתתף.

זבולון אורלב: בבקשה.

יצחק קדמן: תודה, אדוני היושב-ראש.

יצחק קדמן: אני גם מודה לוועדת העבודה והרווחה ששותפה לדיון הזה.

יצחק קדמן: אני יודע שיושבת הראש מנהלת כרגע ישיבה בוועדת העבודה והרווחה העוסקת באחד הנושאים החשובים לילדים, שזה שירותי בריאות התלמיד בבתי הספר שנמצאים על סף קריסה.

יצחק קדמן: היום התבשרנו שהמכרז, שמלכתחילה היה דבר רע מאוד כי הוא דיבר על הפרטת שירותי בריאות התלמיד, בוטל.

יצחק קדמן: עכשיו צפויה קטסטרופה עוד יותר גדולה, מפני שמי שימשיך לנהל את השירות המופרט של אחיות בתי הספר יהיה הגוף שבגלל הכישלון שלו הוציאו את המכרז.

יצחק קדמן: הוא ניגש שוב למכרז ולא זכה.

יצחק קדמן: הוא ימשיך להפעיל את זה מכוח האינרציה, כי אין מישהו אחר שיעשה את העבודה.

יצחק קדמן: אני מיד אקשר את זה לשנתון.

יצחק קדמן: אגב, אחד הדברים שהצגנו שם הבוקר הוא שכתוצאה מהפרטת שירותי הבריאות לתלמיד ירד בצורה דרסטית שיעור בדיקות הראייה והשמיעה שעושים לילדים בבתי הספר.

יצחק קדמן: אני לא צריך להגיד בפני הנוכחים פה מה המשמעות כשבודקים פחות ראייה ושמיעה, איך זה משליך על בריאות התלמיד, איך זה משליך על החינוך של התלמיד.

יצחק קדמן: הוא מהר מאוד מוגדר כתלמיד עצלן רק בגלל שהוא לא יכול לקרוא מרחוק.

יצחק קדמן: אף אחד לא מאתר את זה.

יצחק קדמן: השנתון הזה הוא יחיד מסוגו בעולם.

יצחק קדמן: אנחנו עשינו בדיקה.

יצחק קדמן: אין עוד שנתון בהיקף כזה, בתדירות שלו, בוותק ההופעה שלו.

יצחק קדמן: זה השנתון ה-20 שאנחנו מוציאים.

יצחק קדמן: אין לזה אח ורע.

יצחק קדמן: צודק חבר הכנסת שאומר שאם זה יהיה משהו יפה, אסתטי על המדף, מעצור לדלת, אז כל העבודה שלנו היא לשווא.

יצחק קדמן: הנתונים פה נועדו לתת מפת דרכים לעשייה.

יצחק קדמן: הנתונים פה באים למנוע את האליבי של כל רשות שעוסקת בביצוע להגיד שהיא לא ידעה.

יצחק קדמן: אנחנו יודעים.

יצחק קדמן: אם אנחנו רק נפתח את העיניים אנחנו יודעים.

יצחק קדמן: אנחנו יודעים בדיוק איפה מונחות הבעיות, היכן מונחים ההישגים, איפה אנחנו עומדים בהשוואה לארצות אחרות בעולם, איפה אנחנו עומדים בהשוואה לעצמנו לפני כמה שנים.

יצחק קדמן: אי אפשר יותר להגיד: לא ידעתי, לא ראיתי, לא שמעתי.

יצחק קדמן: הכל נמצא, צריך רק לרצות.

יצחק קדמן: צריך גם לרצות לתכנן עשייה ומדיניות.

יצחק קדמן: אני מסכים עם כל מה שאמרת על סדרי עדיפויות ומשאבים, אבל צריך גם לדעת את המשאבים לנצל נכון.

יצחק קדמן: לא לנצל אותם על סמך מיתוסים ופולקלור, אלא על סמך נתונים.

יצחק קדמן: אחד הדברים המדהימים בשנתון זה השונות העצומה שיש בנתונים בין ישוב לישוב, בין אוכלוסיה לאוכלוסיה במדינה הקטנה הזאת שקרויה ישראל.

יצחק קדמן: מישהו צריך, למשל, ללמוד ולהבין מדוע דווקא בחיפה ובירושלים שיעור המאושפזים בקרב ילדים שהגיעו לחדר מיון הוא פי 2 מאשר בכל בתי החולים בארץ.

יצחק קדמן: מישהו צריך לבדוק את זה.

יצחק קדמן: מישהו צריך לבדוק האם העיר ירושלים זוכה להתייחסות נאותה.

יצחק קדמן: אני אומר לכם מספר - אולי לא יהיה כלול בשקפים - אבל בירושלים כל שנה נולדים למעלה מ-22 אלף ילדים.

יצחק קדמן: כל שנה נולדת עיר.

יצחק קדמן: מה זה אומר מבחינת היערכות לכיתות לימוד, למשל?

יצחק קדמן: מי שבקי במה שקורה בירושלים ובחלקים מסוימים בירושלים יודע שאין כיתות לימוד.

יצחק קדמן: 22 אלף ילדים - זה גודל של עיר בישראל – נולדים כל שנה בירושלים.

יצחק קדמן: לכל הדברים האלה יש השלכות מובהקות לעשייה.

יצחק קדמן: אני רק אגיד עוד משפט אחד בטרם אעביר לגברת יפה ציונית וציפי ברמן שיושבת לידה, שהן עורכות השנתון, את רשות הדיבור.

יצחק קדמן: זאת הזדמנות להודות להן על העבודה הנפלאה שהן עושות.

יצחק קדמן: אני רק רוצה להגיד מילה אחת שקשורה לנתונים בשנתון.

יצחק קדמן: הבוקר נודע לי שתינוק בן 4 חודשים מת ביום חמישי האחרון באחד מ"מחסני הילדים" שנמצאים בדרום תל-אביב.

יצחק קדמן: אדוני יודע היטב מה הכוונה כשאני אומר "מחסני הילדים".

יצחק קדמן: זה אותם מעונות שכביכול אין להם שום סטנדרטים, שום אמצעים מינימאליים והם פועלים בלי רישיון כי לא צריך רישיון.

יצחק קדמן: הילד הזה מת כתוצאה מכך שהוא נחנק.

יצחק קדמן: באותו מעון שבו הוא היה יש מטפלת אחת על 40 ילדים בחדר צר אחד.

יצחק קדמן: היא לא שמה לב שהוא נחנק כשהוא אכל את האוכל מהבקבוק.

יצחק קדמן: אגב, למרבה האירוניה, לילד הזה קראו שליו.

יצחק קדמן: הוא בן של ישראלי ועובדת זרה מהפיליפינים.

יצחק קדמן: בשום מקום לא קראתם על הילד הזה שמת.

יצחק קדמן: גם לא תקראו.

יצחק קדמן: זה ילדים שלא נמצאים בכלל.

יצחק קדמן: הם מתחת לרדאר.

קריאה: אפילו לא דווח.

זבולון אורלב: אין חוק שמחייב פיקוח ורישוי.

יצחק קדמן: יש פה נתונים בשנתון כמה ילדים כאלה הם ילדים "נעלמים".

זבולון אורלב: זה חלק מהביטוי שאין פיקוח ורישוי על גיל 0-3.

יצחק קדמן: זה גם חלק מהעובדה שהילדים האלה שאין להם מעמד לא מוכרים על ידי רשויות הרווחה כזכאים להתייחסות ולטיפול, אלא אם כן זה מגיע למקרי חירום.

יצחק קדמן: ביום יום אין מי שמטפל בילדים האלה, אין מי שסוגר את המעונות האלה.

יצחק קדמן: כדאי לדעת שהמספרים פה הם לא רק מספרים.

יצחק קדמן: מאחורי כל מספר יש ילד, יש עיניים של ילד, יש נשמה של ילד.

יצחק קדמן: אני רוצה לעצור פה.

יצחק קדמן: אני מברך את כל השותפים מסביב לשולחן הזה, הם מייצגים קשת רחבה של משרדי ממשלה.

יצחק קדמן: כולם אנשים טובים ונאמנים שרוצים לעשות הכל למען ילדים, אבל הם צריכים את הכלים לעבוד למען ילדים.

יצחק קדמן: אולי עוד מילה אחת.

יצחק קדמן: בשנתון הזה – אני אומר את זה לחברי הכנסת.

יצחק קדמן: אני שמח שחברת הכנסת אורלי לוי הצטרפה – אין רק דברים רעים, יש גם דברים משמחים.

יצחק קדמן: יש גם תחומים שבהם הגענו להישגים.

יצחק קדמן: הם רק מוכיחים שאם משקיעים בתחום כזה או אחר אפשר להצליח.

יצחק קדמן: אני רק אגיד שיש ירידה – בניגוד לכל המיתוסים – משמעותית בעבריינות הנוער במדינת ישראל.

יצחק קדמן: אני שמח שערן נמצא פה.

יצחק קדמן: יש ירידה בהיפגעות ילדים בתאונות דרכים.

יצחק קדמן: יש ירידה נוספת בתמותת תינוקות תודות לעבודה הנפלאה שעושות טיפות חלב, שגם אותן רוצים לחסל.

יצחק קדמן: אם אתם חושבים שכשיפריטו את טיפות החלב התמונה תישאר כל כך אופטימית, אז היא לא תישאר.

יצחק קדמן: אני אבקש עכשיו מגברת יפה ציונית לעבור בחטף..

יפה ציונית: אני רוצה להמשיך ולומר שהשנתון הוא פרי עמלם של רבים וטובים מהמועצה לשלום הילד, בעיקר חברתי ושותפתי, ציפי ברמן, שאיציק כבר הציג אותה, חניתה כושר וצוות נוסף.

יפה ציונית: השנתון הוא עב כרס.

יפה ציונית: בחרתי מספר נתונים.

יפה ציונית: היות והתבקשתי לקצר אני אעשה את זה ממש על קצה המזלג.

יפה ציונית: בשנת 2010 עמד מספרם של הילדים בישראל על יותר מ-2.5 מיליון.

יפה ציונית: מספר הילדים בישראל גדל ב-40 השנים האחרונות פי 2.

יפה ציונית: שנתון הגיל גדל פי 2, אך קצב תמיכת השירותים לא הדביק את הגידול שנראה כאן.

יפה ציונית: דבר זה הביא לעומס ולקריסת חלק מהמערכות, למשל זו של הרווחה והבריאות.

יפה ציונית: בהמשך נראה מספר דוגמאות לכך.

יפה ציונית: ילדים מהווים כשליש מכלל האוכלוסייה בישראל.

יפה ציונית: מבחינה זו ישראל צועדת בראש מדינות המערב מבחינת חלקם של הילדים באוכלוסייה.

יפה ציונית: מבחינה זו אנחנו דומים יותר למדינות מתפתחות, שבהן בסיס הגילאים הם ילדים ולא מבוגרים וקשישים כמו באירופה.

יפה ציונית: קבוצה נוספת של ילדים בישראל היא של אלה ללא מעמד חוקי קבוע.

יפה ציונית: בנוסף על הילדים אזרחי המדינה ישנה קבוצה גדולה מאוד של קרוב ל-100 אלף ילדים ללא מעמד חוקי קבוע, מתוכם כ-84 אלף עם אשרת תייר שאינה בתוקף, כמו ילדים שאמם או אביהם לא חידשו את האשרה מסיבות שונות.

יפה ציונית: בשקף הבא אנחנו רואים את אחוז הילדים מאוכלוסיית עשרת האשכולות או היישובים בהתפלגות חברתית כלכלית, מהנמוך ביותר לגבוה יותר.

יפה ציונית: ככל שאשכול היישובים בהם מתגוררים ילדים חלש יותר, כך גדול יותר אחוז הילדים מכלל האוכלוסייה.

יפה ציונית: .

יפה ציונית: כ-9% מהילדים בישראל הם ילדים ממשפחות חד-הוריות.

יפה ציונית: מספרם של הילדים האלה נמצא במגמת עלייה מתמדת.

יפה ציונית: הוא הכפיל את עצמו מאז 1995.

יפה ציונית: נציין את מספרם של הרווקות שבוחרות לגדל ילד בעצמן, שהולך וגדל והכפיל את עצמו במשך 16 השנה האחרונות.

זבולון אורלב: מה האבחנה בין החד-הוריות לרווקות?

יצחק קדמן: כולן חד-הוריות, אבל בתןך החד-הוריות יש פלח של נשים שלא נישאו ובחרו לגדל ילד בעצמן.

זבולון אורלב: אלו שנכנסו בחוק של שתי כתובות.

יצחק קדמן: אין שתי כתובות.

יצחק קדמן: הכתובת השנייה היא בנק הזרע.

יפה ציונית: מתוך כ-2 מיליון תלמידים שלמדו בשנת הלימודים החולפת, 4.3%, שהם יותר מ-85 אלף תלמידים, היו בתקנים של קציני ביקור סדיר.

יפה ציונית: מדובר בתלמידים הנמצאים בסכנת נשירה.

יפה ציונית: יש לציין כי מספר התקנים של קציני ביקור סדיר עומד על כ-460.

יפה ציונית: בחישוב פשוט עולה שיש תקן אחד ל-185 תלמידים.

יפה ציונית: אלה כאמור נתונים טרם נשירת התלמיד.

יפה ציונית: 2.2% מהתלמידים ממערכת החינוך נשרו מבית הספר ולא עברו ללמוד במסגרת חליפית.

יפה ציונית: מדובר במעל 15,000 ילדים.

יפה ציונית: ניתן לראות את הפערים הקיימים בין החינוך היהודי לערבי, בין ילידי הארץ לעולים וחרדים.

יפה ציונית: אחד המדדים החשובים ביותר למדידת הישגיהם של ילדים הוא הזכאות לבגרות.

יפה ציונית: בשנת תש"ע פחות מ-50% מהילדים בגיל 17 היו זכאים לתעודת בגרות.

יפה ציונית: ישנה מגמת יציבות בתחום, כאשר אחוז הזכאים מבני ה-17 לא הצליח בעשור האחרון להתרומם מעל ל-50%.

יפה ציונית: הפער בין אחוז הזכאים לאחוז הניגשים לבגרות נשאר גדול מאוד.

יפה ציונית: כ-900 אלף ילדים בישראל חיים מתחת לקו העוני.

יפה ציונית: כל ילד שלישי הוא עני.

יצחק קדמן: אני רוצה להוסיף משהו שלא כתוב, אבל רואים אותו בשקף.

יצחק קדמן: אני לא יודע אם כולם מבינים אותו.

יצחק קדמן: זה לא רק שעלה מספר הילדים העניים.

יצחק קדמן: ההבדל בין שני הקווים זה במה שהצליחו הקצבאות והביטחון הסוציאלי לצמצם את הפער.

יצחק קדמן: הקווים האלה מצטמצמים.

יצחק קדמן: זה אומר שהקצבאות מצליחות פחות ופחות להפחית את שיעורי העוני.

יצחק קדמן: כולם אומרים לי למה אני משווה למדינות אחרות בעולם, הרי לישראל יש בעיות ביטחון, בעיות של קליטת עלייה.

יצחק קדמן: אני מפנה את תשומת ליבכם איפה עמדנו בשיעורי העוני ב-1980 באותה מדינה, שהיא מדינת ישראל.

יצחק קדמן: זאת לא גזירת גורל שאנחנו חייבים להיות עם שליש מהילדים עניים.

יצחק קדמן: היינו פעם במקום של 8.1%.

יפה ציונית: בהשוואה בינלאומית ניתן לראות שעל פי ה-OECD מדד העוני בישראל הוא מהגבוהים ביותר.

יפה ציונית: .

זבולון אורלב: אלופי העולם.

יפה ציונית: בינואר 2011 מספרם של הילדים המוכרים למחלקות לשירותים חברתיים הגיע ל-430 אלף.

יפה ציונית: בין השנים 2001 ל-2010 גדל מספר הילדים האלה בכ-48%.

יפה ציונית: גם חלקם מכלל הילדים הולך וגדל.

יפה ציונית: בשנת 2010 היו בישראל כ-47,000 ילדים נפגעי התעללות שנוספו לעובדים הסוציאליים בחוק הנוער, רובם עכב פגיעה פיזית והזנחה.

יפה ציונית: מאז 1995 חלה עלייה של 180% במספרם, שאת חלקה ניתן להסביר במודעות ובדיווח, לא את כולם.

יפה ציונית: במהלך שני העשורים האחרונים ירד שיעורם של הילדים שהופנו למסגרות חוץ ביתיות מ-5% ל-3.4%, זאת למרות הגידול שראינו קודם לכן במספר הילדים בסיכון בכלל ובילדים נפגעי התעללות בפרט.

יצחק קדמן: יש איזה שהוא מיתוס שמוציאים יותר מידי ילדים מהבית.

יצחק קדמן: בלי להתייחס למקרה כזה או אחר, לטענה הזאת אין שום בסיס במציאות.

יצחק קדמן: בשנים האחרונות ירד בצורה דרמטית שיעור הילדים שמופנים לסידור חוץ ביתי.

יצחק קדמן: צריך לדעת את העובדות במקרה הזה, לא להסתמך על מיתוסים.

קריאה: תגיד את זה לחברת הכנסת סולודקין.

יצחק קדמן: אני אומר את זה בכל מקום אפשרי.

יצחק קדמן: בשביל זה יש נתון.

זבולון אורלב: כשהייתי שר הרווחה הסבירו לי שיש 3 קטגוריות של ילדים שסודרו במסגרות חוץ ביתיות.

זבולון אורלב: קטגוריה אחת היא סיבה כלכלית, זאת אומרת להורים אין אפשרות לקיים את הילד ולכן עליית הנוער או משרד הרווחה מממנים לילד את השהייה שלו.

זבולון אורלב: זה לא בעיות של תפקודי ההורים.

זבולון אורלב: ההורים יכולים לתפקד מצוין.

זבולון אורלב: קראו לפנימיות האלו פנימיות חינוכיות.

קריאה: זה מינהל החינוך.

קריאה: עוני זאת לא סיבה להוצאת ילד מהבית.

זבולון אורלב: פנימיות חינוכיות.

זבולון אורלב: אני מבין שהם בתוך כל הקטגוריות האלו.

יצחק קדמן: אלה ילדים שסודרו על ידי שירותי הרווחה.

זבולון אורלב: בשנת 2003, כשנכנסתי להיות שר הרווחה, היו כ-2500 ילדים שסודרו במסגרות חוץ ביתיות בידי שירותי הרווחה בפנימיות חינוכיות.

קריאה: זה היה פעם.

זבולון אורלב: במספר של 2000, שזה 9337, הם לא כלולים?

זבולון אורלב: יש ירידה מ-2000 ל-2005 בסדר גודל של 1500 ילדים.

זבולון אורלב: זה לא הפנימיות החינוכיות?

חנה סלוצקי: הוצאת הילדים מהבית דרך משרד הרווחה איננה.

חנה סלוצקי: .

זבולון אורלב: אני כבר רגיל שאני שואל שאלה ולא עונים עליה.

קריאה: כתוצאה מהמדיניות של "עם הפנים לקהילה".

קריאה: .

זבולון אורלב: 2%.

זבולון אורלב: זה הירידה מ-2000 עד 2005?

קריאה: בדיוק.

קריאה: היום רק 600 ילדים מסודרים בפנימיות חינוכיות.

אורלי לוי אבקסיס: אנחנו רואים שיש קיצוץ גם בילדים שלא יוצאים וצריכים לצאת.

זבולון אורלב: האוכלוסייה גדלה, התקציב לא.

זבולון אורלב: זאת כנראה הבעיה העיקרית.

קריאה: זאת לא הבעיה.

זבולון אורלב: על כל שקף אפשר לקיים דיון מאוד רציני.

זבולון אורלב: יש הצעת חוק שחברת הכנסת אורלי לוי-אבקסיס מובילה.

אורלי לוי אבקסיס: אתה גם שותף לה.

זבולון אורלב: אני גם שותף לה.

זבולון אורלב: ההצעה שלה יותר רחבה משלי.

זבולון אורלב: היא באה להגדיר פעם אחת את הנושא הזה כך שלא יד האוצר תקבע כמה ילדים יוצאים, אלא רק השירותים המקצועיים הם שיקבעו כמה ילדים צריך להוציא.

זבולון אורלב: זה כמו שלגבי חינוך חובה - לא משנה כמה ילדים יהיו במדינת ישראל - האוצר לא יכול לומר שיש לו כסף רק ל-X ילדים ולאלה שנולדו מעבר ל-X הילדים אין לו כסף.

זבולון אורלב: זה בדיוק אותו עניין.

יצחק קדמן: אני מציע שתסתכלו פה היטב.

יצחק קדמן: אמנם מדובר במספרים קטנים, אבל מדובר, לדעתי, בתופעה שגם אותה צריך לבדוק.

יצחק קדמן: אני קורא לה קץ האימוץ במדינת ישראל.

יצחק קדמן: האימוץ בישראל הולך ונעלם.

יצחק קדמן: יש לזה סיבות.

יצחק קדמן: .

זבולון אורלב: כולל אימוץ מחו"ל?

יצחק קדמן: יש שקף נפרד על אימוץ מחו"ל.

יצחק קדמן: גם שם יש ירידה.

יצחק קדמן: יכולות להיות לזה סיבות טובות וסיבות רעות מאוד.

יצחק קדמן: הסיבות הטובות הן שיש פחות ילדים שמוצאים אותם בפחי אשפה, יש פחות הריונות לא רצויים, יש פחות נטישה של ילדים.

יצחק קדמן: זה בהחלט חיובי.

חנה סלוצקי: יש משפחות שמגדלות ילדים שנולדים לקטינות מחוץ לנישואין.

יצחק קדמן: זה חיובי.

יצחק קדמן: זה לא רק זה.

יצחק קדמן: יש גם צד אחר לעניין, וזה שינוי מאוד משמעותי – מי שעוסק בזה יודע – בגישתו של בית המשפט לנושא האימוץ.

יצחק קדמן: רק לאחרונה ניתן פסק דין שאמר – אני לא יודע על סמך מה – שאומנה ואימוץ זה אותו דבר וזה לא משנה כלום מבחינתו של הילד.

יצחק קדמן: אני לא מבין איך אפשר להגיד דבר כזה.

יצחק קדמן: יכול להיות שהאימוץ במדינת ישראל ילך וייעלם, עם כל המשמעויות.

יצחק קדמן: תסתכלו על המספרים.

יצחק קדמן: המספרים ברורים מאוד.

יצחק קדמן: אגב, בדקנו גם את האימוץ הבין מדינתי.

יצחק קדמן: גם שם יש ירידה.

יצחק קדמן: שם ההסברים יכולים להיות אחרים.

קריאה: שם הפונדקאות.

יצחק קדמן: בין השאר בעלייה של שיעורי הפונדקאות שהורידה את שיעורי האימוץ.

קריאה: טיפולים שמאפשרים ללדת ילדים גם במקרים קשים.

דב חנין: בהקשר הזה אני רוצה לשאול אתכם, אתם לא חייבים לענות כרגע.

דב חנין: אני מכיר את פסק הדין שאדוני מתייחס אליו.

דב חנין: נדמה לי שהנושא חייב להיפתר בחקיקה, כי אני חושב שאנחנו מדברים פה על השלכות רוחביות שאני לא יודע אם בית המשפט היה ער להן.

אורלי לוי אבקסיס: למה?

אורלי לוי אבקסיס: אנחנו רוצים שיהיה להורים את.

אורלי לוי אבקסיס: .

דב חנין: גם היום יש.

יצחק קדמן: כפי שידוע לכם, זה היה מקרה שהאימא לא רצתה לגדל את הילדים.

אורלי לוי אבקסיס: אתה מדבר על ההרכב המורחב בבית המשפט העליון?

יצחק קדמן: לא, זה שני מקרים שונים.

זבולון אורלב: רק לאחרונה, אגב, עשינו עדכון רחב מאוד של חוק האימוץ בוועדת החוקה.

זבולון אורלב: בבקשה, תמשיכי.

יפה ציונית: בשנים 1998-2010 גדל בכ-36% מספר התיקים שנפתחו בגין עבירות כנגד קטינים.

יפה ציונית: דרך נוספת ללמוד על הגידול בפגיעה בקטינים היא עבירות נגד חיי אדם.

יפה ציונית: בשנים האחרונות קיימת מגמת גידול ניכרת במספר העבירות האלו.

יפה ציונית: מ-26 בשנת 2005 ל-260 ב-2010.

יפה ציונית: עיקר הגידול נרשם בעבירות לא במשפחה.

יפה ציונית: תופעה נוספת היא שבישראל חיים כ-500 ילדים נטושים שמקבלים גמלה להבטחת הכנסה.

יפה ציונית: אלה ילדים שננטשו בידי אחד מהוריהם או בידי שניהם.

אורלי לוי אבקסיס: את יכולה להסביר לי מה זה הנתון הזה?

קריאה: משפחות אומנה.

יצחק קדמן: לא בהכרח.

יצחק קדמן: חלקם גם ברחוב.

חנה סלוצקי: חלקם במשפחות אומנה, חלקם אצל קרובי משפחה.

יצחק קדמן: מי שנמצא במשפחה אומנת לא זכאי לקבל קצבת ילד נטוש.

חנה סלוצקי: נכון, אבל הסידור.

חנה סלוצקי: .

אורלי לוי אבקסיס: מה ההבדל ביניהם?

קריאה: לאומנה מגיעה קצבה של 3000 שקל, לילד נטוש 1500.

יפה ציונית: בשנת 2010 נעדרו מביתם – היעדרות מוגדרת כהיעדרות מעל ל-48 שעות – כ-1000 ילדים שדווחו למשטרת ישראל.

יפה ציונית: מאז 2002 ירד מספרם בכמחצית.

יצחק קדמן: במספרים האלה גם כלולים ילדים מאוד קטנים, כולל ילדים בגילאי 5-12.

יצחק קדמן: נכון שרובם הן נערות בגילאים יותר גבוהים, בדרך כלל 14,15,16.

יצחק קדמן: זה שווא דיון.

יפה ציונית: מ-2010 5% מההורים לילדים דיווחו שנאלצו לוותר על שירות אחד או יותר מהשירותים הרפואיים שלהם נזקקו ילדיהם בשל העלות הכספית הכרוכה בכך.

יפה ציונית: אלה הם נתוני שירות בריאות התלמיד שד"ר קדמן הזכיר קודם לכן על אחוז התלמידים הנבדקים והמחוסנים בידי שירותי בריאות הציבור שירד בין תשס"ט לתשע"א באופן משמעותי.

יפה ציונית: השקף הזה עוסק באחוז התלמידים שנבדקו ונמצא אצלם תת משקל או גובה נמוך מידי.

יפה ציונית: אנחנו רואים פערים בין סך כל הילדים הסובלים מתת משקל וגובה נמוך מידי לחרדים ובדואים בנגב.

יפה ציונית: ב-2010 היו כ-600,000 ביקורים של ילדים במיון.

יפה ציונית: מדובר בנתון יציב יחסית, שמצביע על כך שהורים מעדיפים עדיין את חדרי המיון על קופות החולים.

קריאה: בחלק מהמקומות אין קופות חולים.

אורלי לוי אבקסיס: בבית שאן, למשל, אחרי 12:00 בצהריים אם יש לילד משהו שהוא יותר מחום ואתה לא רוצה לזלזל, אתה חייב ללכת לבית חולים ולחשוף אותו למחלות אחרות.

יצחק קדמן: זה אומר שכל ילד רביעי במדינת ישראל – בממוצע - היה בחדר מיון בשנה האחרונה.

יצחק קדמן: אין לעניין הזה אח ורע, אין לזה שום הצדקה.

יצחק קדמן: ההשערה שלנו, וזה גם שווא דיון מאוד מקיף, שכשבודקים באיזה שעות הילדים הגיעו לחדרי מיון, רואים שרובם מגיעים בין 24:00 ל-6:00.

יצחק קדמן: לדעתנו זה מעיד על חסר רציני מאוד בשירותי בריאות בקהילה שהם נגישים להורים ולילדים, בעיקר בשעות אחרי הצהריים והערב.

יצחק קדמן: זה פתרון רע מאוד ללכת עם ילד עם חום גבוה לחדר מיון.

יצחק קדמן: חדר מיון יקר מאוד, בחדר מיון ממתינים המון זמן, בחדר מיון אפשר להידבק בכל מיני מחלות.

יצחק קדמן: הפתרון ללכת לחדר מיון עולה למדינה הרבה כסף, מסכן את הילדים.

יצחק קדמן: זה פשוט דבר שהוא בלתי נתפס.

יצחק קדמן: רק לשם הקוריוז, בבית חולים יוספטל באילת ביקרו בשנה החולפת כ-12,500 ילדים, כאשר כלל הילדים באילת הוא פחות מזה.

זבולון אורלב: זה בגלל שכנראה שירותי הבריאות הקהילתיים בשעות רבות של היממה לא פועלים.

אורלי לוי אבקסיס: חייבים להגיד שישנה תכנית למשרד הבריאות של חדרי מיון קדמיים במקומות מרוחקים.

אורלי לוי אבקסיס: הם אמורים לתת את השירות, הם אמורים למנוע את ההליכה שלא לצורך לבתי חולים.

זבולון אורלב: הם עדיין ייכנסו לסטטיסטיקה של פניות ילדים לחדרי מיון.

אורלי לוי אבקסיס: למה?

אורלי לוי אבקסיס: זה חדר מיון קדמי.

אורלי לוי אבקסיס: זה יוריד את העומס בבתי החולים.

יפה ציונית: מספרם של הפונים לחדרי מיון עכב תלונות הגיע ל-191,000 ב-2010.

יפה ציונית: רוב הפניות הן על רקע תלונות לא מכוונות.

יפה ציונית: חשוב לדעת שנפילות ופציעות, שניתן היה למנוע בקלות, מגיעות עדיין למיון.

יפה ציונית: הנתון האופטימי שד"ר קדמן הזכיר הוא בירידה בתאונות הדרכים, מה שמראה שכשיש השפעה ומניעה יש אפשרות להגיע לתוצאות.

יפה ציונית: לגבי תמותת תינוקות.

זבולון אורלב: גם פה זה שקף אופטימי.

יפה ציונית: שקף מאוד אופטימי.

זבולון אורלב: איפה אנחנו בעולם?

זבולון אורלב: במקום טוב?

יצחק קדמן: בין העשירייה הפותחת.

קריאה: הם מתגאים בזה כל שנה.

יפה ציונית: חלקם של הקטינים החשודים בביצוע עבירות היה ב-2010 1.9%.

זבולון אורלב: ערן, לפי הקצב הזה אתה תהיה תת ניצב כי המספר גדל.

ערן קמין: אנחנו דווקא מבקשים להעלות את הנתון הזה, כי אנחנו מבקשים לעשות יותר חשיפה.

ערן קמין: המפכ"ל מבקש להגביר לא כדי לייצר תיקים, אלא כדי לעשות יותר תיקים במקומות שאנחנו לא מגיעים אליהם.

ערן קמין: הנתון הוא מבורך, אין ספק.

זבולון אורלב: פה צריכים לעשות אבחנה בין עבירות חשיפה לכל היתר.

זבולון אורלב: צריך לעשות כאן פילוח.

זבולון אורלב: זה דיון נפרד.

זבולון אורלב: השקפים האלה נותנים רעיונות לדיונים שצריכים לקיים.

ערן קמין: בדיוק.

יפה ציונית: במקביל ליציבות שראינו קודם לכן אנחנו עדים לירידה במספר התיקים שקטינים חשודים מאז 2005.

יפה ציונית: זאת ירידה מבורכת.

מסעוד גנאים: אני מצטרף לברכות לד"ר קדמן לא על הנתונים החמורים אלא על העבודה כל שנה.

מסעוד גנאים: זה חושף את האקלים, את מזג האוויר האנושי שבמדינה.

מסעוד גנאים: זה מן סולם ריכטר של רעידה, אבל רעידת אדמה אנושית, לפי דעתי.

מסעוד גנאים: לפני שהתפרסם השנתון או הדוח העלינו על סדר יומה של הכנסת - כל אחד מהזווית שלו - את הנושא של העוני.

מסעוד גנאים: העוני הוא חמור מאוד, מסוכן.

מסעוד גנאים: מדובר בעוני של 35% מקרב כל הילדים בישראל, כך עולה מהדו"ח, כאשר העוני בקרב הילדים הערבים, שהוא 65%, הוא אחוז גבוה מאוד, מסוכן, חמור, מדאיג, לפי דעתי גם מביש.

מסעוד גנאים: לא צריך להתייחס אליהם רק כסטטיסטיקות או כאל נתונים יבשים.

מסעוד גנאים: אלה דברים כואבים מאוד, חמורים מאוד.

מסעוד גנאים: הם מסמלים או משקפים מציאות קשה מאוד, לכן, לפי דעתי, לגבי הממצאים האלה צריכה להיות תכנית עבודה לאלה שיכולים לשנות את הנתונים המבישים והמסוכנים האלה.

מסעוד גנאים: צריך לטפל בשורשים.

מסעוד גנאים: העוני זה הפרי המר.

מסעוד גנאים: ילד עני בא ממשפחה ענייה, מסביבה ענייה, מחינוך.

מסעוד גנאים: תמיד אנחנו אומרים שהחינוך הוא המנוף לשינוי, קיבוע לכישלון או למציאות קשה מאוד.

מסעוד גנאים: אני מקווה שנקבל תשובה מכל אלה שיכולים לשנות, אם מהממשלה, ממשרדי הממשלה ומאיתנו.

מסעוד גנאים: אני לא אומר שאנחנו רחוקים מהאחריות.

מסעוד גנאים: גם לנו יש חלק.

מסעוד גנאים: פעמיים שמעתי תשובה כשהיינו בסיור עם ועדת הכספים בפרי הגליל בחצור.

מסעוד גנאים: משרד האוצר אמר שהוא מעוניין, אבל אין לו את הכלים.

מסעוד גנאים: מה זה מעוניין ואין לו את הכלים?

מסעוד גנאים: אני מעוניין ויש לי את הכלים.

מסעוד גנאים: לממשלה, לרשות המבצעת יש את הכסף, היא יכולה לשנות את סדרי העדיפויות.

מסעוד גנאים: הממשלה מחלקת, מובילה.

מסעוד גנאים: היא הקברניט.

מסעוד גנאים: לקברניט נתונים כאלה הם תעודת עניות, לפי דעתי, שצריך לשנות.

מסעוד גנאים: אני מקווה שבנוגע לנושאים האלה יעשו תכנית עבודה על-מנת להתחיל לשנות את המציאות הקשה והמבישה שמוצגת בדוח.

אורלי לוי אבקסיס: אני רק אציין ואומר – אני בטוחה שהיושב-ראש אמר את זה קודם – שזאת ישיבה משותפת של ועדת העבודה, הרווחה והבריאות והוועדה לזכויות הילד במסגרת בקשה לדיון מהיר של חברי הכנסת המציעים, כאשר אני ביניהם.

אורלי לוי אבקסיס: אני חייבת קודם כל לברך את הוועדה הזאת ואת המועצה לשלום הילד שמידי שנה בשנה - אנחנו גם נעזרים בזה כדי לקבל נתונים – אנחנו מקבלים את השנתון הזה שמצביע על המציאות, נותן לנו את הכלים, נותן לנו את הנתונים האמיתיים.

אורלי לוי אבקסיס: יושב הראש אמר קודם שהוא רגיל לשאול משרדים שאלה מסוימת, אבל הוא לא מקבל תשובה.

אורלי לוי אבקסיס: זה קורה לנו גם בפעולה השוטפת שלנו.

אורלי לוי אבקסיס: אני חייבת להגיד שחלק מאנשי המקצוע הם באמת בסדר ומשתדלים אפילו מעבר לתפקידם, אבל בחלק אחר מהמקרים אנחנו צריכים לעשות מלחמת חורמה רק כדי להשיג נתונים וכדי שנוכל להצביע שמשהו לקוי וצריך לתקן.

אורלי לוי אבקסיס: אני מודה על הדוחות המאוד מפורטים האלה.

אורלי לוי אבקסיס: זה נותן לנו חומר לעבוד, זה נותן לנו איפה לשים את האצבע.

אורלי לוי אבקסיס: חברים, כמו שאמר קודם חבר הכנסת גנאים, לא די בלהצביע על הליקויים.

אורלי לוי אבקסיס: אני חייבת להגיד שמהניסיון שלי פה בכנסת הצלחנו להעביר כמה חוקים, בחלקם אפילו חוקים משותפים של המועצה לשלום הילד שנוגעים לעניינים האלה, לילדים שהם ילדים בסיכון, שהם ילדים שחשופים לפגיעות, לפעמים מצד המשפחה, לפעמים מצד החברה ולפעמים בגלל הקושי בלהשיג את הכלים.

אורלי לוי אבקסיס: בחלק מהמקרים כשאנחנו מצביעים על זה אנחנו מואשמים בכך שאנחנו עוברים למשהו אישי.

אורלי לוי אבקסיס: אי אפשר לעבור על זה לסדר היום, אי אפשר להשאיר את הנושא הזה, לעשות וי ולהמשיך הלאה.

אורלי לוי אבקסיס: פה יש מספיק חומרים לעבודה – אני חושבת – לכנסת שלמה, לקדנציה שלמה.

אורלי לוי אבקסיס: אני חייבת להגיד לכם שהיה אתמול משהו מזעזע, בעיני, בכנסת.

אורלי לוי אבקסיס: זה כמעט עבר ככה מתחת לרדאר.

אורלי לוי אבקסיס: זה היה שוב פעם דחייה של קיום החוק משנת 2008.

אורלי לוי אבקסיס: על מה הוא מדבר?

אורלי לוי אבקסיס: הוא מדבר על מרכזי הגנה לטיפול בילדים נפגעי עבירה ונפגעי מין.

אורלי לוי אבקסיס: מרכזים שהתקבלו בשנת 2008.

אורלי לוי אבקסיס: המטרה שלהם הייתה לגבש את כל הטיפול ואת מה שצריך תחת קורת גג אחת, למנוע את הסחבת, ויותר מכך, למנוע את הטרטור של הילדים ממקום למקום.

אורלי לוי אבקסיס: אחר כך אנחנו צריכים לשאול את עצמנו למה הדברים לא התגבשו, או שנבוא בטענות למשרד לביטחון פנים למה הדברים תקועים.

אורלי לוי אבקסיס: חבר'ה, היה בידינו לעצור את זה.

אורלי לוי אבקסיס: בשנת 2008 התקבל החוק.

אורלי לוי אבקסיס: עד אפריל 2011 היו צריכים לקום כל 18 המרכזים.

אורלי לוי אבקסיס: מישהו פה לא עשה עבודה.

אורלי לוי אבקסיס: צריך להתארגן לזה, צריך לעשות תכנית עבודה, צריך לבדוק מידי פעם תחנות ביניים לגבי מה בוצע, מה לא בוצע, מה צריך לעשות.

אורלי לוי אבקסיס: יש חוק הסדרים שגם ככה היום סופג המון ביקורת, ובצדק, אבל זה קורה בחסות תקציב שנתי, מתחת לפני השטח.

אורלי לוי אבקסיס: הרבה פעמים אנחנו אפילו בעצמנו לא מודעים למה שקורה בתוך חוק ההסדרים.

אורלי לוי אבקסיס: אנחנו מקבלים את זה על השולחן, לאור יום, בלי בושה, בלי דין וחשבון, אפילו בלי להתפטר.

אורלי לוי אבקסיס: עושים חוק הסדרים וחוק עוקף בג"ץ.

אורלי לוי אבקסיס: חברי הקואליציה שאתמול נחרדו לדעת את זה, ואני ביניהם.

אורלי לוי אבקסיס: .

אורלי לוי אבקסיס: אני כמובן יצאתי כנגד, אבל הצלחנו לעשות מהלך.

אורלי לוי אבקסיס: אנחנו בוועדות לא ניתן לזה לעבור ככה.

אורלי לוי אבקסיס: אנחנו פשוט לא ניתן לזה, כי אנחנו מפנים את הגב לילדים במצב הקשה ביותר.

אורלי לוי אבקסיס: אם לא תגיש להם את העזרה בזמן יכול להיות שהם בעצמם יהפכו להיות פוגעים.

אורלי לוי אבקסיס: לא צריך לראות מחקרים פסיכולוגיים כדי להבין במה דברים אמורים, פרט לטרגדיה האישית המאוד מאוד גדולה של הילד ושל המשפחה.

אורלי לוי אבקסיס: חלק מהנתונים אני בטוחה מופיעים גם פה, בחלק מהדברים אנחנו גם מטפלים.

אורלי לוי אבקסיס: לא יכול להיות שלאורך השנים מספר הילדים גדל ומספר הכלים הולך וקטן.

אורלי לוי אבקסיס: אם עובד סוציאלי צריך לטפל ביותר ילדים, עם חוקר ילדים..

אורלי לוי אבקסיס: לאיזה פרק זמן נשארו המספרים על כנם?

אורלי לוי אבקסיס: יותר מידי שנים.

קריאה: למעלה מ-10 שנים.

אורלי לוי אבקסיס: מספר הילדים שמחכה בתור הולך וגדל.

אורלי לוי אבקסיס: אנחנו יושבים בחיבוק ידיים.

אורלי לוי אבקסיס: מישהו צריך להצביע.

אורלי לוי אבקסיס: חברים, אני לא מדברת על שר כזה או אחר.

אורלי לוי אבקסיס: השרים מתחלפים, השרים מנסים ללמוד.

אורלי לוי אבקסיס: ישנה איזו שהיא התנהלות קלוקלת של אנשי מקצוע בתוך המשרדים השונים שלא נותנים את הדין, אם זה בדיור הציבורי, אם זה במשרד הרווחה ואם זה במשרדים אחרים.

אורלי לוי אבקסיס: תפקידנו להצביע על כך.

אורלי לוי אבקסיס: תפקיד השרים לתקן, לתת הוראה לתקן.

אורלי לוי אבקסיס: לא ייתכן שמי שמנהל את המדינה הזאת ולא נותן את הכלים אלה אותם פקידים שמפקירים את חיי ילדנו, מפקירים את האנשים בלי קורת גג.

אורלי לוי אבקסיס: כשהורה עם ילדים לא מקבל קורת גג, אז גם הילד שלו יהיה מתחת לכיפת השמיים ברחוב.

אורלי לוי אבקסיס: מישהו מטפל בזה?

אורלי לוי אבקסיס: ביום מפנים אותם.

אורלי לוי אבקסיס: היום היה לנו על זה דיון בכנסת.

אורלי לוי אבקסיס: היה לנו עוד דיון מורחב.

אורלי לוי אבקסיס: ביקשנו בשבוע שעבר להפוך את זה לדיון כך שראש הממשלה יהיה חייב להיות וגם השרים הרלוונטיים.

אורלי לוי אבקסיס: לא ייתכן שמפנים אותם.

אורלי לוי אבקסיס: גם אם יבוא עובד סוציאלי כדי לראות מה קורה עם הילדים, עדיין לא יודעים לאן מפנים אותם.

אורלי לוי אבקסיס: אין להם דיור.

אורלי לוי אבקסיס: יש להם טופס שמזכה אותם בדיור הציבורי.

אורלי לוי אבקסיס: זאת קורת גג לילדים במצב הסוציאלי הקשה ביותר.

אורלי לוי אבקסיס: אבל מה?

אורלי לוי אבקסיס: העיקר שלא נראה אותם מתחת לפנס כאשר אנחנו עוברים בשדרה, שלא נדע שיש מצוקה.

אורלי לוי אבקסיס: בוא נרחיק אותם מהעין, בדיוק מה שקורה היום במוסדות של החוסים.

אורלי לוי אבקסיס: הם בשולי החברה.

אורלי לוי אבקסיס: הם נמצאים בדרך כלל באזורי תעשייה נדחים, לא רוצים לקבל אותם בשכונות, אפילו לא בתוך דירות.

אורלי לוי אבקסיס: זה כל כך מקיף, כל כך גדול וכל כך מרתיע, שאם אנחנו לא נראה את זה בזווית העין נחשוב או נרמה את עצמנו שזה לא קיים.

אורלי לוי אבקסיס: זה קיים במספרים גדולים.

אורלי לוי אבקסיס: הספר הזה נותן לי הרבה חומר לעבודה ולכולנו פה.

אורלי לוי אבקסיס: אנחנו צריכים להתחייב ולנסות לתקן את הדברים האלה.

אורלי לוי אבקסיס: אנחנו לא רק נצביע, אנחנו נכריח את השרים גם לתקן.

אורלי לוי אבקסיס: תודה וסליחה שאני כל כך..

אורלי לוי אבקסיס: כי הדברים האלה, לדעתי, הולכים יותר מידי זמן וביותר מידי סחבת.

זבולון אורלב: אני בטוח שיש פה חבורה רצינית וגדולה של חברי כנסת שבוודאי הדוח הזה נותן להם עוד תמריץ כדי להיאבק ולהלחם.

זבולון אורלב: כשיש לך נתונים ואתה יודע על מה אתה מתבסס, יש יותר יכולת להיאבק.

דב חנין: תודה והערכה למועצה לשלום הילד לא רק על הדוח המרשים.

דב חנין: כמו שחברת הכנסת אורלי לוי אבקסיס אמרה, ובצדק, זה דוח שמייצר הרבה מאוד נושאים והרבה מאוד עידוד לפעולה שלנו.

דב חנין: דוח שמשקף את המצב ומראה לנו איפה הבעיות נמצאות.

דב חנין: לא רק על הדוח הזה, אלא גם על העבודה המסורה שלכם לאורך כל ימות השנה.

דב חנין: אני חושב שזה אחד המוסדות הציבוריים המדהימים שקיימים בחברה שלנו.

דב חנין: המון תודה בשם אותם ילדים שלא יכולים להגיד תודה, אבל בהחלט חבים הרבה לעבודה הגדולה שלכם.

דב חנין: כשאני מעיין בדוח הזה אני נזכר באמירה של המנהיג הסוציאליסטי הגרמני מהמאה ה-19, שאמר שאם אתה רוצה להבין את מצבה של חברה אתה צריך לראות את מצבן של הנשים.

דב חנין: כשאני קורא את הדוח הזה אני רואה פרמטר מאוד מדויק למצבה של החברה ולמצבם של הילדים.

דב חנין: הנתון, כפי שאתה, ד"ר קדמן, הפנת את תשומת ליבנו - איתו אפשר לסכם את הכל בקליפת אגוז - זה הנתון הזה שאומר שב-1980 8.1% ילדים בעוני, בשנת 2010 35.5%.

דב חנין: הדבר הזה הוא דבר מדהים.

דב חנין: מדינת ישראל ב-1980 היא מדינה צעירה, ענייה יותר, חלשה יותר.

זבולון אורלב: אין כסף, אבל יש תקציב לכל דבר.

דב חנין: כנראה.

זבולון אורלב: היום יש כסף ואין תקציב.

דב חנין: אכן יש כסף ואין תקציב.

דב חנין: כספים נמצאים במקומות אחרים.

דב חנין: הדבר הזה מראה שמצבם הקשה של הילדים הוא תולדה של מדיניות.

דב חנין: זה חלק מאותה מדיניות שבה המדינה נסוגה מאחריותה.

דב חנין: היא נסוגה מאחריותה מכל התחומים, קודם כל בתחום של הילדים.

דב חנין: הילדים הם הקורבנות של המדיניות הזאת.

דב חנין: מדיניות ניאו-ליברלית של חוסר אחריות של המדינה, חוסר לקיחת אחריות, חוסר התמודדות, העדר פתרונות ובעצם הפקרה של הילדים גם במצבים הקשים ביותר שהם נמצאים בהם.

דב חנין: אני רוצה להפנות את תשומת הלב לנתון מעניין וחיובי דווקא.

דב חנין: אני שמח לראות, למשל, בניגוד לתחושה שקיימת בציבור – אגב, גם אצלי הייתה התחושה הזאת – שעבריינות הנוער נמצאת במגמת ירידה.

דב חנין: זה מראה שלמרות שהילדים בעוני, במצוקה הם כל כך טובים שהם נזהרים לא להיקלע לעבריינות.

דב חנין: זה נתון מאוד יפה ומאוד..

זבולון אורלב: אני לא יודע אם העבריינות פחתה, אני יודע שהדיווחים.

זבולון אורלב: .

דב חנין: הנתונים פה הם נתונים רוחביים על שורה ארוכה של פרמטרים.

דב חנין: הנתונים הם חיוביים.

דב חנין: אני מברך בהזדמנות זאת את כל הגורמים שעוסקים בתחום הזה על העובדה שנעשית עבודה.

דב חנין: זה דבר חיובי.

דב חנין: אני מברך עליו.

דב חנין: אני רוצה לומר כמה משפטים על הסוגיה שהעלתה חברת הכנסת אורלי לוי אבקסיס, על החוק שנתקלנו בו אתמול בלילה, אדוני היושב-ראש.

דב חנין: אני חושב שקרה בכנסת אחד הדברים החמורים והמקוממים ביותר.

דב חנין: קרה פה מהלך – חברת הכנסת אבקסיס הציגה אותו בצורה מאוד חדה גם אתמול במליאה – שהוא מקומם פעמיים.

דב חנין: הוא מקומם פעם אחת מכיוון שמישהו בממשלה חושב שצריך להתעלם מחוקים, וזה מה שקרה פה, והוא מקומם פעם שנייה כי מישהו בממשלה חושב שאפשר להתעלם מבית המשפט העליון.

דב חנין: בעצם חוקקו פה חוק שהוא עוקף בג"ץ.

דב חנין: הדברים האלה יכולים לקרות רק מכיוון שכנראה, למרבית הצער, במערכת הפוליטית ישנם אנשים שחושבים שניתן לפגוע בילדים ולא לשלם את המחיר.

דב חנין: אני חושב שזה המסר שצריך לעבור בדיון של הוועדה הזאת ומהעבודה של הוועדה הזאת.

דב חנין: גם מהעבודה של כל אותם גורמים שמסורים ולוחמים למען עניינם של ילדים.

דב חנין: מי שיפגע בילדים צריך לדעת שהוא ישלם על כך מחיר פוליטי.

דב חנין: אם אנשים ידעו שהם משלמים מחיר פוליטי – גם אם הם פוליטיקאים מאוד מוכשרים או שרים שזוכים להרבה הערכה – על פגיעה בילדים, הם יימנעו מלפגוע בילדים.

דב חנין: זה המסר שאנחנו צריכים להעביר.

דליה לב שדה: אנחנו מברכים על הנתונים.

דליה לב שדה: אנחנו העברנו.

דליה לב שדה: אני חושבת שאת כל סוגית הילדים בסיכון צריך לבחון מזוויות הראייה שדווקא לא באות לידי ביטוי בתוך הדוח, כדי שאפשר באמת יהיה לראות מה המשמעות לכך שמספר הילדים בפנימיות החינוכיות פחת ל-600, מה המשמעות של מספר הילדים בפנימיות טיפוליות ופוסט אשפוזיות שעלה בהיקפים מאוד מאוד גדולים.

דליה לב שדה: כשאנחנו באים לבחון תופעות של ילדים במסלול של פשיעה זאת תוצאה אחת.

דליה לב שדה: אנחנו בכל זאת יכולים לראות שמצבם של ילדים גם מחמיר, נעשה מורכב יותר.

דליה לב שדה: השאלה איך אנחנו מתמודדים איתם, איזה סוג של פתרונות המדינה נותנת.

דליה לב שדה: היא נותנת די הרבה פתרונות.

דליה לב שדה: יש היום גם מחקר - שווה לראות אותו - של רמי בנבנישתי, שקובע יחד עם הלשכה המרכזית לסטטיסטיקה מה קורה עם הילדים האלה בגיל 19, מעל 20 ומעל 24.

דליה לב שדה: בסך הכל אנחנו רואים שהילדים מצליחים להשתלב בחברה.

דליה לב שדה: גם זה נתון שאפשר לבחון ולראות.

אורלי לוי אבקסיס: איזה מהילדים?

דליה לב שדה: ילדים שהיו במסגרות של שירותי רווחה, של חסות הנוער ושל מינהל החינוך ההתיישבותי.

דליה לב שדה: אנחנו אומנם רואים הבדלים בתוצאות כי בכל זאת ילדים של משרד הרווחה הם ילדים שברובם נמצאים בחינוך המיוחד, בטיפולים הפוסט אישפוזיים.

דליה לב שדה: הסיכוי להגיע שם להישגים מוגבל יותר.

אורלי לוי אבקסיס: לברוקדיל יש נתון כמה מהם מצליחים לעומת אלה שלא.

דליה לב שדה: המחקר האחרון נעשה על ידי פרופ' רמי בנבנישתי עם מישהי מהלשכה המרכזית לסטטיסטיקה.

קריאה: עדנה שמעוני.

דליה לב שדה: זה ממש המחקר האחרון שהגיע לפני פחות משנה.

דליה לב שדה: הם בודקים מה קורה עם הילדים האלה.

דליה לב שדה: זה באמת שווה.

דליה לב שדה: אני אשמח להעביר.

זבולון אורלב: כפי שהבנתי מהשקפים יש גידול בעשור האחרון של קרוב ל-50% של ילדים בסיכון, למרות שיצא דוח של פרופ' שמיט.

זבולון אורלב: אני מבין שגם הוקמה ועדה בין משרדית.

קריאה: יש תכנית לאומית.

זבולון אורלב: למרות התכנית הלאומית יש גידול.

זבולון אורלב: איך זה עובד ביחד?

דליה לב שדה: אתה יכול להוסיף שהתקציבים של שירותי הרווחה בשנים האחרונות לטיפוח שירותים בקהילה גדלו.

דליה לב שדה: גם את זה אפשר להוסיף.

דליה לב שדה: גם בתכנית הלאומית וגם בתקציב של שירותים ונוער התקציבים גדלו.

זבולון אורלב: הטענה של המועצה לשלום הילד בראשית הדיון הייתה שהכסף וגידול התקציבים למתן שירותי רווחה לא גדל בקצב של גידול האוכלוסייה שבה שירותי הרווחה צריכים לטפל.

זבולון אורלב: הבנתי נכון את הטענה של ד"ר קדמן?

יצחק קדמן: זה נכון מאוד.

דליה לב שדה: זה נכון, אבל תיקחו בחשבון שאנחנו מאתרים היום הרבה יותר ילדים מאשר לפני כן איתרנו.

דליה לב שדה: מצד אחד התקציב גדל, מצד שני, אנחנו מאתרים יותר ילדים, יותר בעיות משפחתיות ומספקים יותר טיפול כך שזה שוב גדל.

דליה לב שדה: חלק ממערך השירותים מופרט.

דליה לב שדה: אמנם כוח האדם בלשכות לא גדל, אבל כוח האדם המטפל גדל.

קריאה: איך זה יכול להיות?

דליה לב שדה: כי אם פותחות הרשויות המקומיות מרכזי טיפול לילדים והורים שהם מופרטים, אז כוח האדם לא נכלל במצבת כוח האדם, הוא פועל דרך עמותות.

אורלי לוי אבקסיס: מה אמצעי הפיקוח שלכם על השירות שניתן לאותו ילד?

זבולון אורלב: עכשיו הבנתי למה מספר הילדים בסיכון גדל.

זבולון אורלב: אני מוכן לעשות פעם מחקר איך ההפרטה גדלה ויחד איתה גדלים כל הפרמטרים השליליים.

יצחק קדמן: מעסיקים את מדריכי חסות הנוער ומשלמים להם 22 שקלים לשעה, בתוספת 10 שקלים ללילה.

יצחק קדמן: את מי מביאים לשם?

יצחק קדמן: איזה מדריכים את יכולה להעסיק ב-22 שקלים לעבוד במסילה ובגלעם ב-22 שקלים בשעה?

יצחק קדמן: כבר יותר כדאי לעמוד בפתח של סופרמרקט בתור מאבטח.

דליה לב שדה: מר קדמן, אצלנו שירותי הפנימיות מופרטים מאז קום המדינה.

דליה לב שדה: הם תמיד היו מופרטים.

דליה לב שדה: אי אפשר להגיד שהשירותים כל כך גרועים.

דליה לב שדה: דרך אגב, חלק מהמדריכים מקבלים לינה וכלכלה במקום.

זבולון אורלב: דליה, אני מוכרח לתקן אותך.

זבולון אורלב: אני עושה אבחנה מאוד מאוד גדולה בין כך שבראשית שנות המדינה היו ארגונים ציבוריים שראו שליחות ציבורית לשרת את הציבור.

זבולון אורלב: .

חנה סלוצקי: משען, למשל.

זבולון אורלב: .

זבולון אורלב: .

זבולון אורלב: והיו תחת פיקוח ציבורי ולא למטרות רווח, לבין האובססיה, הלהט הבלתי נשלט והעברה של שירותים לאנשים שמטרתם רווח.

זבולון אורלב: הפעילות הזאת היא לא שליחות ציבורית, היא שליחות למען הכיס, שליחות למען רווח.

דליה לב שדה: הנתון הזה של 15%.

דליה לב שדה: .

דליה לב שדה: במגזר הערבי כל הנושא של עמותות עוד לא..

קריאה: ראה שר האוצר ב-2003.

קריאה: אצל ביבי נתניהו זה התחיל.

זבולון אורלב: יש לי חדשות רעות בשבילך.

זבולון אורלב: זה התחיל קודם לכן.

קריאה: בסדר, אבל הוא העצים את זה עד היום.

קריאה: אל תבוא בטענות למשרד הרווחה.

זבולון אורלב: אני מציע שתבדוק את הנתונים.

זבולון אורלב: אני לא בא בטענות למשרד הרווחה.

זבולון אורלב: אני אחד הלוחמים העיקריים נגד הפרטות ונגד מכרזים, כי המכרז גורם לבינוניות.

זבולון אורלב: מי בסופו של דבר מרוויח?

אורלי לוי אבקסיס: אתה מוציא יותר כסף ומקבל פחות.

זבולון אורלב: זה גם נכון.

זבולון אורלב: אני לא יודע אם מוציאים יותר כסף.

דב חנין: כל פעם מופתעים מחדש כמה המדינה מוכנה לשלם בשביל להפריט.

דליה לב שדה: אני רק אשמח שיהיה דיון נרחב.

דליה לב שדה: המדינה עושה הרבה מאוד לילדים בסיכון.

זבולון אורלב: אנחנו נעשה דיון על מה שהמדינה צריכה לעשות ולא עושה, לא על מה שהיא עושה.

זבולון אורלב: זה תפקידנו.

חנה סלוצקי: יש פה את הנתונים של כל הראייה המערכתית.

חנה סלוצקי: לכל משרד יש יותר את הראייה שלו, לא את הראייה המערכתית.

חנה סלוצקי: המורכבות של הילדים - אני לא יודעת איפה זה נכנס – לא באה לידי ביטוי.

חנה סלוצקי: אין לנו את התמונה של ילדים שהם גם עניים, גם עם בעיות נפשיות, גם עם בעיות מצוקה מאוד מאוד קשות.

חנה סלוצקי: המורכבות היום היא הבעיה הכי קשה שלנו להתמודד עם הילדים ועם המשפחות.

חנה סלוצקי: יש את הנושא הזה של השותפות הזאת שעדיין לא במיטבה, לכן החוק הזה של מרכזי הגנה כל כך נדחה וכל כך היה קשה להביא את כולם ביחד כדי להקים את המרכזים האלה.

אורלי לוי אבקסיס: קיבלתם פטור לעוד 3 שנים אחרי 3 שנים שדחיתם את זה.

אורלי לוי אבקסיס: משנת 2008, כשנחקק החוק, לא הכנתם תכנית עבודה?

חנה סלוצקי: הכנו.

אורלי לוי אבקסיס: זה כמו שב-99 החליטה הממשלה על הדיור הציבורי, על דברים שיגיעו.

אורלי לוי אבקסיס: למה הם לא הגיעו?

אורלי לוי אבקסיס: כי לא הייתה תכנית עבודה.

חנה סלוצקי: תאמיני לי שהכנו.

אורלי לוי אבקסיס: למה לא בדקתם לאורך הזמן מה התקדם, מה לא, איפה החסמים, איך מסירים אותם, לא רק כשמגיעים לבג"ץ וצריכים לענות למועצה לשלום הילד למה זה לא מתקיים?

אורלי לוי אבקסיס: נותנים לכם אורכה של 3 חודשים.

אורלי לוי אבקסיס: עושים עוקף בג"ץ ומבקשים פטור לעוד 3 שנים.

אורלי לוי אבקסיס: לא ביקשתם מאיתנו חצי שנה כדי לברר את העניין.

אורלי לוי אבקסיס: ביקשתם פטור לא לעשות דבר לעוד 3 שנים.

אורלי לוי אבקסיס: לא ייתכן.

אורלי לוי אבקסיס: מה שעשיתם אתמול מסוכן שבעתיים.

אורלי לוי אבקסיס: יראו המשרדים האחרים שמשרד הרווחה לא רק שלא מקיים את החוקים אלא גם מצפצף על בג"ץ וגם יוצא מזה נקי, הם יאמצו את זה בחוקים אחרים שקשורים לחברתי.

אורלי לוי אבקסיס: אנחנו, כמו שאמר חבר הכנסת דב חנין, לא ניתן לכם לצאת מזה נקיים, למרות שאתמול כמעט יצאתם מזה נקיים.

אורלי לוי אבקסיס: אנחנו היינו מספיק ערניים כדי למנוע מ"הניקיון" הזה לעטוף אתכם.

אורלי לוי אבקסיס: אנחנו נעקוב אחריכם.

אורלי לוי אבקסיס: כל פעם שתמעדו אנחנו נהיה הרמזור כדי להאיר על המידע הזה.

אורלי לוי אבקסיס: אתם יודעים למה?

אורלי לוי אבקסיס: כי אתם מהווים דוגמה רעה ביותר לכל המשרדים האחרים.

אורלי לוי אבקסיס: אתם העליתם את הרף.

אורלי לוי אבקסיס: למה העליתם את הרף?

אורלי לוי אבקסיס: אתם גם לא עושים וגם בסוף אתם אומרים שאתם לא רוצים שתצאו באיזה שהוא אופן מפירי חוק או לא מקיימים את החוק, לכן מכיוון שלא עמדתם בזה עד עכשיו אתם מבקשים עוד ארכה של 3 שנים.

אורלי לוי אבקסיס: מה יהיה בעוד 3 שנים?

אורלי לוי אבקסיס: תפקירו את הילדים האלה שוב?

אורלי לוי אבקסיס: אנחנו לא נפקיר אותם.

אורלי לוי אבקסיס: אנחנו נהיה שומרי הסף.

אורלי לוי אבקסיס: אנחנו, גם אם לא נצליח להזיז כי אנחנו לא בתפקיד ביצועי, נהיה אלה שיגרמו לכם להיראות לא טוב בעיני הציבור כדי שתהיו מוכרחים לעשות את עבודתכם.

אורלי לוי אבקסיס: חנה, אני לא פונה אליך באופן אישי.

אורלי לוי אבקסיס: שולחים אותך כמטרה.

אורלי לוי אבקסיס: זה לא בסדר שאין פה את מנכ"ל המשרד כשיש פה דוח כל כך חשוב.

אורלי לוי אבקסיס: לא המנכ"ל, לא סמנכ"לים.

אורלי לוי אבקסיס: פעם שעברה עשינו דיון על האירוע הנורא ביותר מאז תולדות המדינה, שבו הפדופילים פוגעים בלמעלה מ-100 ילדים.

אורלי לוי אבקסיס: לא שלחו לפה חוקר ילדים אחד מטעם המשרד.

אורלי לוי אבקסיס: לא היה מנהל של חוקרי הילדים.

אורלי לוי אבקסיס: אתם מזלזלים בוועדות, מזלזלים בחברי הכנסת.

אורלי לוי אבקסיס: הגיע הזמן להגיד: חאלס, די, נגמר.

אורלי לוי אבקסיס: אנחנו לא ניתן לכם לצאת נקיים מזה שאתם לא עושים.

דב חנין: חברת הכנסת אבקסיס דיברה מדם ליבה ובהתרגשות, אבל כל דבר שהיא אמרה מקובל לא רק עליה אלא גם עלינו.

חנה סלוצקי: נכון, אני לא חולקת.

זבולון אורלב: אני מבין לליבה של חברת הכנסת אורלי לוי אבקסיס, לכן פניתי להנהלת המשרד יותר מפעם אחת והצעתי שאני מוכן להחליף כיפה ולהיות יועץ להנהלת המשרד, לאיך המשרד צריך להתכונן לדיוני ועדות הכנסת, את מי לשלוח, איזה תיאום הוא צריך לעשות.

זבולון אורלב: כשר רווחה לשעבר כואב לי לראות איך המשרד מופיע לא טוב, לא מוכן, לא בדרג הנכון.

זבולון אורלב: אני לא מתכוון לנושא שלנו כרגע.

זבולון אורלב: הוא לא מפגין את האחריות הלאומית, את הדאגה הלאומית, את האיכפתיות, את המסירות ואת תחושת השליחות העמוקה שיש לו לדברים החיוניים שהוא מופקד עליהם.

זבולון אורלב: זאת התחושה שהוא מעביר.

זבולון אורלב: זה כואב לי, כי אני שר הרווחה לשעבר.

זבולון אורלב: כל פעם אני מסמס תוך כדי הישיבה למנכ"ל, למשנה למנכ"ל, לסמנכ"ל.

זבולון אורלב: אני כותב להם ששוב הם פישלו, שהם לא הביאו את זה ואת זה.

זבולון אורלב: חבל.

זבולון אורלב: אני שומע שזה לא רק בוועדה הזאת.

זבולון אורלב: חנה, אין לי שום טענה אישית כלפייך, את עושה את עבודתך נאמנה, דליה עושה את עבודתה נאמנה, כל אחד עושה את עבודתו נאמנה, אבל פה זה שאלות של מדיניות, של סדרי עדיפויות בתוך המשרד.

זבולון אורלב: השאלה אם המשרד הופך שולחנות או לא הופך שולחנות.

זבולון אורלב: לפעמים אנחנו באים בהצעות חוק מסוימות למשרד ומבקשים לקדם, אבל אז אומרים לנו שיש הסכם עם האוצר ושאם נתמוך בהצעת החוק כל ההסכמים עם האוצר בטלים.

זבולון אורלב: אני אומר להם לבטל את כל ההסכמים עם האוצר אם הם חושבים שצריכים לעשות שינוי בסדרי העדיפויות ולא להיות כבולים.

זבולון אורלב: יש לנו ויכוחים.

זבולון אורלב: אנחנו בתחושה שהמשרד לא מקשיב מספיק.

זבולון אורלב: לצערי, הוא לא עומד במקום הנכון.

זבולון אורלב: זה ממש כואב, וחבל.

זבולון אורלב: כשהייתי שר הרווחה לא מנעתי את עצמי מלבוא לכנסת.

זבולון אורלב: גם המנכ"ל, פרופ' גולדברגר.

זבולון אורלב: נכחנו בכנסת באופן מאסיבי.

זבולון אורלב: שר החינוך ומנכ"ל משרד החינוך נוכחים באופן מאסיבי בוועדת החינוך והתרבות.

זבולון אורלב: סגן שר הבריאות נוכח באופן מאסיבי בוועדת העבודה והרווחה.

זבולון אורלב: שר האוצר ושרים אחרים נוכחים באופן מאסיבי בוועדת הכספים.

זבולון אורלב: שרים נוכחים ומנכ"לים נוכחים באופן מאסיבי בוועדה לביקורת המדינה.

זבולון אורלב: רק בתחומי החברה יש לנו בעיות.

זבולון אורלב: תבדקי מתי שר הרווחה היה פעם אחרונה באיזו שהיא ועדה, מתי מנכ"ל משרד הרווחה היה פעם אחרונה בוועדה, מתי המשנה למנכ"ל משרד הרווחה היה פעם אחרונה בוועדה.

זבולון אורלב: לא רק בוועדה שלנו, גם בוועדות אחרות.

זבולון אורלב: תראי שיש עם הדבר הזה בעיה גדולה מאוד.

זבולון אורלב: אני מוכרח לומר שהשר לביטחון הפנים מופיע בוועדת הפנים יותר מאשר שר הרווחה מופיע בוועדת הרווחה, בוועדה לזכויות הילד או בוועדת החינוך.

זבולון אורלב: יש עם זה בעיה.

זבולון אורלב: אין לי טענות כלפייך.

זבולון אורלב: עכשיו את יכולה להמשיך לנושא הבא.

זבולון אורלב: אל תתייחסי לנושא הזה, הוא לא מעניינך.

חנה סלוצקי: ודאי שלא.

חנה סלוצקי: לגבי הנושא של מרכזי הגנה אני רק רוצה ליידע.

חנה סלוצקי: .

זבולון אורלב: ביקשתי להפנות.

זבולון אורלב: זה יעבור לוועדת הכנסת.

חנה סלוצקי: אנחנו מרחיבים בלי החוק.

חנה סלוצקי: לפני שהחוק עבר יצאנו למכרזים.

חנה סלוצקי: אנחנו מרחיבים לעוד מרכזים בצפון ובדרום.

זבולון אורלב: השאלה למה 3 שנים.

זבולון אורלב: אני לא רוצה להיכנס לזה, אבל אין שום סיבה בעולם ש-3 שנים לא יספיקו להיערכות.

חנה סלוצקי: אתה רוצה שנרחיב על זה עכשיו?

זבולון אורלב: לא.

זבולון אורלב: אגב, הצבעתי בעד החוק אתמול, בשונה מאורלי שנעדרה מהישיבה.

זבולון אורלב: אני כחבר קואליציה חשבתי שראוי מאוד שהחוק הזה יידון.

זבולון אורלב: אני מבטיח שהחוק לא יצא כמו שהוא נכנס.

זבולון אורלב: אני מתחייב בפנייך ובפני כולכם שהוא לא יצא כמו שהוא עבר בקריאה ראשונה.

זבולון אורלב: יש כרגע ויכוח באיזו ועדה הוא יידון.

קריאה: הוועדה הזאת חוקקה את החוק.

זבולון אורלב: זה לא קשור אלינו.

קריאה: זה מכשול שאפשר להתגבר עליו.

זבולון אורלב: ועדת הכנסת תחליט באיזו ועדה זה יידון.

זבולון אורלב: אז נראה מה יקרה עם החוק הזה.

זבולון אורלב: כשר לשעבר לא מקובל עלי שיש חובה על שר במשך 3 שנים לקיים חוק והוא לא מקיים.

זבולון אורלב: לא מקובל עלי.

זבולון אורלב: אני ער לכך שהשר כחלון מכהן כשר בקושי שנה.

חנה סלוצקי: הוא שר של שני משרדים.

זבולון אורלב: לא משנה.

זבולון אורלב: הוא כרגע שר הרווחה.

דב חנין: יש המון שרים בממשלה.

זבולון אורלב: אני לא רוצה לפטור את השר הרצוג.

זבולון אורלב: הוא היה כמה שנים שר הרווחה.

זבולון אורלב: זה חוקק בזמן שהוא היה שר.

זבולון אורלב: בוודאי שהסיפור הזה הוא עוד תמרור מאוד אדום למה שקורה בתחום הטיפול בילדים.

איה בן עמוס: אני רוצה להתייחס בקצרה לנתונים שעלו מהדוח בכל מה שנוגע לפערים בין החברה היהודית והערבית, שהם פערים מאוד מאוד חריפים.

איה בן עמוס: הנושא של העוני הוזכר פה.

איה בן עמוס: אחוז הילדים העניים בחברה הערבית הוא כמעט פי 3 מהשיעור שלהם בחברה היהודית.

איה בן עמוס: יש גם פערים בתחומים אחרים.

איה בן עמוס: בתחום החינוך יש אחוזי נשירה מבתי הספר, אחוזי זכאות לבגרות, אפילו נתונים כמו תחושת ביטחון אישית בתוך מערכת החינוך.

איה בן עמוס: הפערים האלה מצריכים איזה שהוא טיפול שורש, שמתחיל בהקצאת משאבים שוויונית ואחר כך הולך לתיקון הפערים הקודמים.

איה בן עמוס: זה משהו שאני לא יודעת לומר אם יש נכונות היום לעשות אותו, אבל זו באמת הדרך היחידה לפתור את הסוגיה הזאת של הפערים שבחלק מהנושאים גם הולכים ומתרחבים.

איה בן עמוס: באשר לנושא של העוני חשוב לומר שיש נתונים מאוד ברורים - גם של משרד התמ"ת - בנוגע לעובדה שהוספת מפרנס נוסף למשפחה מורידה דרמטית את הסיכוי של משפחה להיות מתחת לקו העוני.

איה בן עמוס: במובן הזה ההשקעה בתעסוקה של נשים ערביות וקידום תעסוקה של נשים ערביות היא השקעה חיונית וקריטית שלא רק תסייע בלהוציא אחוז מאוד משמעותי של המשפחות מתחת לקו העוני, אלא גם תסייע בכלל בקידום הכלכלה הישראלית ותיתן איזו שהיא קפיצת מדרגה של הכלכלה הישראלית בהתאם לנתונים של ה-OECD.

איה בן עמוס: הנושא הזה הוא משהו שהממשלה צריכה להציב אותו כיעד ממשלתי של לקדם ולעלות את אחוז הנשים הערביות שלוקחות חלק בכוח העבודה.

איה בן עמוס: זה צריך להיעשות לא רק על ידי תכניות שמשקיעות בהשמה ובהכשרה של נשים, אלא גם על ידי כל התשתיות התומכות, כמו תחבורה ציבורית, מעונות יום ודברים אחרים שבלעדיהם זה בלתי אפשרי.

איה בן עמוס: אני חושבת שזה נושא חשוב שצריך לשים עליו את הדגש אם רוצים לצמצם את הפערים בעוני.

ערן קמין: אני כמובן מצטרף למברכים.

ערן קמין: מעבר לדוח השנתי שמתפרסם אחת לשנה, ליצחק ולי יש מערכת יחסים של טיפול נקודתי כל אימת שאירוע לא טוב קורה.

ערן קמין: אני חושב - יצחק יאשר – שהארגון מגיב במהירות מתוך רצון לא לחכות לפרסום חד שנתי, אלא לטפל בדברים כאן ועכשיו.

ערן קמין: חבר הכנסת דב חנין הזכיר את עוז בראל.

ערן קמין: הוא אמר שאנחנו רוצים שייעשה משהו היום.

ערן קמין: אנחנו משתדלים לעשות היום.

ערן קמין: לא תמיד לשביעות רצונו של יצחק, אבל לפחות אנחנו מנסים לעשות את זה לשביעות רצונן של הנסיבות כפי שהן מתהוות.

ערן קמין: אנחנו נמשיך לשתף פעולה.

ערן קמין: אנחנו כמובן משתפים פעולה סביב השנתון הזה, אבל כבר עכשיו, בשנה הקרובה, המשטרה תירתם לנושא ההליך החלופי שאדוני היושב-ראש הוביל.

ערן קמין: אנחנו מברכים על כך.

זבולון אורלב: שני חברי הכנסת שפה הגישו שתי הצעות חוק.

זבולון אורלב: נכון שהייתי הקודם יותר, אבל יחד עם דב חנין הייתה הצעת חוק מהכנסת הקודמת שהוחל עליה רציפות.

זבולון אורלב: רק לפני כחודש ימים זה נכנס לספר החוקים של מדינת ישראל.

ערן קמין: אפשר כבר לספר לוועדה הנכבדה שבשנת 2011 קיימנו למעלה מ-400 הפניות להליך החלופי.

ערן קמין: אנחנו מקווים להכפיל את הנתון הזה בשנת 2012.

ערן קמין: אנחנו, בהנחיתו של המפכ"ל, נוביל הליכים חלופיים בדמות משאלה או חוויה, כפי שמוכרים היום, מתוך ראייה - יחד עם משרד הרווחה - להוביל הליכים טיפוליים אמיתיים, למרות, כפי שהיושב-ראש אמר, המטרה שלנו היא לאכוף את החוק בראש וראשונה.

ערן קמין: אנחנו מקווים שנעשה את זה בצורה טובה יותר בשנת 2012.

ערן קמין: אנחנו בהחלט מתכוונים לעשות את זה.

קריאה: בדרך יהיה שירות המבחן לנוער.

ערן קמין: אנחנו יודעים, אדוני.

זבולון אורלב: אני חושב שמחלקת הנוער במשטרת ישראל ראויה לציון באופן יחסי בהתייחסויות שלה ובהופעות שלה כאן בוועדה.

זבולון אורלב: יש התייחסות.

זבולון אורלב: רק לאחרונה היה לנו דיון קשה מאוד לגבי תופעת הפדופיליה בשכונת נחלאות.

זבולון אורלב: לא רק שהופיע קצין אח"מ מחוזי, אלא הופיע גם קצין אח"מ מהמרחב.

זבולון אורלב: 3 ימים אחרי הדיון כאן שמענו על שורת המעצרים.

זבולון אורלב: לא צריף לרדוף אחריהם.

זבולון אורלב: בהזדמנות הזאת אני מקווה שהם ימצאו את החיזוק הזה ולא ייפול רוחם, אלא להיפך.

זבולון אורלב: רק תגיד למי שצריך להודיע שם, שהוועדה מתכוונת לעשות ביקור פתע בשכונה בימים הקרובים, להיפגש עם התושבים.

זבולון אורלב: שתדעו מהדבר הזה.

זבולון אורלב: אני מדליף את זה באופן שאף אחד לא שומע.

דפנה קלנברג: אני רוצה להצטרף לברכות לעבודה המצוינת שעושה המועצה לשלום הילד, לכך שהיא מאפשרת לקבל החלטות בצורה מושכלת.

דפנה קלנברג: אני רוצה להתחבר לשני פרקים.

דפנה קלנברג: פרק אחד עוסק בתאונות, פרק אחר עוסק בעוני.

דפנה קלנברג: אנחנו יודעים שילדים עניים מתים פי שניים מילדים מבוססים.

זבולון אורלב: מתים ממה?

דפנה קלנברג: מתים מתאונות.

דפנה קלנברג: הסיבה הראשונה והמובילה היא תאונות הדרכים.

דפנה קלנברג: לאחר מכן מדובר על תאונות בית במגוון השונה.

דפנה קלנברג: אנחנו מדברים על תמותה, לא על אשפוז.

דפנה קלנברג: באשפוזים אנחנו רואים את הפער הגדול בכל מה שקשור בתאונות בית, בתאונות חצר וכן הלאה.

דפנה קלנברג: אני מדברת רק על תמותה.

דפנה קלנברג: תמותה שהיא פי 2 מילדים מבוססים.

זבולון אורלב: מאיפה את לוקחת את הנתון שיש קשר בין תמותה לעוני?

דפנה קלנברג: אני מחזיקה בידי נתונים שפרסמנו לשנת 2011.

זבולון אורלב: את מדברת על דוח בטרם.

דפנה קלנברג: אחד מהנתונים שיוצא מדוח בטרם.

דפנה קלנברג: מדובר על תמותה בשנת 2011.

דפנה קלנברג: מדובר על כ-106 ילדים שנהרגו בתאונות לא מכוונות.

דפנה קלנברג: אפשר לעשות את הפילוח על פי יישובים ועל פי האשכולות הסוציו אקונומיות.

זבולון אורלב: האם עשיתם את זה והגעתם למסקנה הזאת?

דפנה קלנברג: כן, הגענו.

דפנה קלנברג: הנתונים הם של פי 2 ילדים כשמדובר על המגזר הערבי.

זבולון אורלב: את הנתונים על המגזר הערבי אנחנו יודעים, עשינו אפילו דיון מיוחד.

דפנה קלנברג: עשינו את הפילוח על פי האשכולות הסוציו אקונומיות כך שלא רק האוכלוסייה הערבית נמצאת שם, אלא גם היישובים האחרים.

דפנה קלנברג: אני רוצה לומר שהפער הזה הוא פער מטריד, הוא מצריך איזו שהיא עבודה מעמיקה.

דפנה קלנברג: אני רוצה להאמין שבזמן הקרוב תעלה לשולחן הממשלה הצעת מחליטים בהובלת משרד הבריאות.

דפנה קלנברג: המטרה היא ליצור תכנית לאומית לבטיחות ילדים, שתאפשר את הראייה המערכתית ל-7 משרדים ותטפל באמת בפערים המאוד מדאיגים האלה.

ליזה רובין: אני רוצה לברך את המועצה לשלום הילד, את ד"ר יצחק קדמן.

ליזה רובין: אני חושבת שחשיבות הנתונים היא גם בעזרה לעשות את הממשקים בין המשרדים.

ליזה רובין: למשרד הבריאות יש קשרים לא רק בנתונים, אלא בעשייה ובפעילות.

זבולון אורלב: אני מודה לך על פרק יחסי הציבור.

זבולון אורלב: מה תגובת

זבולון אורלב: כם לדוחות, לנתונים, לממצאים?

זבולון אורלב: מה זה מעורר אצלכם?

זבולון אורלב: התייחסתם לזה?

זבולון אורלב: היה על זה דיון במשרד?

זבולון אורלב: הדוח על המדף?

זבולון אורלב: מה קרה עם זה?

ליזה רובין: שירותי בריאות לציבור ושירות בריאות לתלמיד נידון בוועדת הכנסת בישיבה הקודמת.

ליזה רובין: המכרז שבוטל זה עתה בוטל בגלל סיבות משפטיות.

ליזה רובין: אנחנו ערים לכך.

ליזה רובין: אנחנו פועלים ויש דיון מידי יום לגבי איך להבטיח את מתן המשך השירות בתקופת הביניים.

ליזה רובין: ברור לנו, ואנחנו יודעים, שיש פיקוח הרבה יותר מוגבר.

ליזה רובין: שיעור החיסונים עלה לאחרונה גם בבתי הספר.

ליזה רובין: הפעילות באשר לשירות בריאות התלמיד והקשיים שנבעו מכך, הובילו לדיון מעמיק בתוך המשרד יחד עם משרד החינוך באשר לאופי של השירות ומה צריך לעשות.

ליזה רובין: הוא הגדיר את זה שונה .

ליזה רובין: זה העלה את העלויות.

ליזה רובין: אני לא יכולה להוסיף הרבה מעבר למה שהיה בוועדת העבודה והרווחה הקודמת.

ליזה רובין: באשר לנתונים של תמותת תינוקות יש דיון.

ליזה רובין: צמצום הפערים נמצא בתוך האתגר הראשון המוצהר של משרד הבריאות.

ליזה רובין: יש הרבה מאוד פעילויות שנעשות בכדי לצמצם את זה.

ליזה רובין: אני רוצה להוסיף את הנתונים שמראים את ההבדלים ואת הפערים.

ליזה רובין: צריך להבדיל בין הנסיבות שקשורות למתן שירות לסיבות שאינן קשורות בדברים שהמשרד אחראי עליהם.

ליזה רובין: זה דורש הבנה יותר מעמיקה של הנתונים והמורכבות של מה שהם מציגים.

זבולון אורלב: היה כאן שקף שהראה עלייה מאוד משמעותית במספר הילדים שפונים לחדרי מיון.

זבולון אורלב: אני לא יודע אם זה בתחום האחריות שלך או לא.

ליזה רובין: זה לא בתחום האחריות שלי.

ליזה רובין: רשמתי את זה.

ליזה רובין: צריך להבין את הנתונים.

ליזה רובין: צריך להבין מה הן הסיבות לנתונים האלה, האם באמת הם משקפים איזה פערים או בעיות של נגישות.

זבולון אורלב: נדמה לי שהדוח הזה פורסם ב-26 בדצמבר.

זבולון אורלב: נכון?

זבולון אורלב: אנחנו נמצאים היום ב-17 בינואר.

זבולון אורלב: האם את יודעת אם זומן על זה דיון?

זבולון אורלב: האם כששולחים אותך לפה יש איזה שהוא תדרוך של המנכ"ל שמתייחס לנתונים, או שאת באה לפה, שומעת מה שאומרים ומגיבה?

זבולון אורלב: מה הפרוצדורה שנהוגה במשרד הבריאות?

ליזה רובין: לא היה לי תדרוך.

ליזה רובין: היה דיון עם מנהל השירות שלי.

זבולון אורלב: למה הוא מנהל שירות?

ליזה רובין: שירותי בריאות הציבור.

זבולון אורלב: אני עשיתי טעות.

זבולון אורלב: בפעם הקודמת חילקתי מחמאות למנכ"ל משרד הבריאות.

זבולון אורלב: זאת כנראה הטעות שלי.

זבולון אורלב: זה ממש מקומם, הרי הדוח ידוע.

זבולון אורלב: יש כאן כמה נתונים שמתייחסים למערכת הבריאות.

זבולון אורלב: מה חשבו?

זבולון אורלב: שהכנסת לא רוצה לברר מה קרה כאן, או לקבל איזו שהיא תשובה אם מקיימים דיון, הקימו צוות, משהו?

זבולון אורלב: זה נתון שזועק לשמיים.

זבולון אורלב: כמעט כל ילד רביעי במדינת ישראל מבקר פעם בשנה בחדר מיון.

זבולון אורלב: זה נורמאלי, לא נורמאלי, זה צריך להיות, זה לא צריך להיות?

זבולון אורלב: יש גידול.

זבולון אורלב: ראינו את הגרף שהולך למעלה.

זבולון אורלב: אין לי שום דבר אישי נגדך, את בוודאי עובדת.

זבולון אורלב: .

ליזה רובין: את הדברים האלה צריך להבין לפי שיעור הילדים, לא רק לפי מספר הביקורים.

ליזה רובין: לא יכול להיות שיש רק עלייה מ-1995.

ליזה רובין: נכון שיש עלייה, אבל קצב העלייה אינו משקף את אותו.

ליזה רובין: .

זבולון אורלב: אני מתייחס עכשיו ל-2010.

יצחק קדמן: המספרים המוחלטים מדאיגים בפני עצמם.

ליזה רובין: אני מקבלת את זה, אבל צריך לבחון את זה.

יצחק קדמן: זה בדיוק מה שאנחנו מבקשים.

זבולון אורלב: לבוא לפה ולהגיד שצריך לבחון – אני מאוד מודה לך.

זבולון אורלב: אם משרד הבריאות שולח לפה.

זבולון אורלב: .

ליזה רובין: בדיקה כזאת לא יכולה להיערך מיד.

זבולון אורלב: אני מסכים איתך, אבל ציפיתי.

זבולון אורלב: .

זבולון אורלב: יכול להיות שאני מצפה דברים שהם..

זבולון אורלב: תאמרי לממונים עלייך שזה אחד הנושאים שנקיים עליו דיון.

זבולון אורלב: זה נתון שקשה מאוד לעבור עליו לסדר היום.

זבולון אורלב: כרגע, לפחות מהדברים שלך, אין שום כיוון.

זבולון אורלב: יש, לעומת זאת, נתונים שלגביהם מערכת הבריאות ראויה לכל שבח.

זבולון אורלב: אם יש ירידה משמעותית בשיעור תמותת תינוקות, אז זה בוודאי דבר שראוי לכל שבח ולכל הוקרה.

זבולון אורלב: אם יש נתון אחר שמדליק אור אדום זה מחייב לראות מה קרה כאן, למה זה, האם זה נכון.

זבולון אורלב: יכול להיות שהכל נורמאלי, זה בסדר גמור.

זבולון אורלב: אולי רוצים להגדיל את מספר הילדים.

זבולון אורלב: אולי יגידו שבחדר המיון הטיפול יותר טוב, אינני יודע.

זבולון אורלב: בשביל זה יש את מערכת הבריאות.

זבולון אורלב: אנחנו לא באים במקום הרשות המבצעת.

הוד ספיר: אני מברכת על הדוח.

הוד ספיר: אני רוצה להפנות לנתון שפחות התייחסו אליו, שזה העניין של עלייה ניכרת באחוזי התמכרות של נוער.

הוד ספיר: יש לזה כמה גורמים, אני לא אפרט אותם פה.

הוד ספיר: אנחנו יוצאים מנקודת הנחה שתרבות פנאי נכונה של ילדים ונוער מורידה עניין של התנהגות מסוימת, שיטוט ברחובות, חשיפה לגורמים מסכנים וכל הנלווה לזה.

הוד ספיר: יש התייחסות לתרומה לקהילה של נוער, של ילדים, של התנדבות ושל חשיפה לתכנים חינוכיים במסגרת של תרבות.

הוד ספיר: אני חושבת שיש מקום לקרוא לגורמים שקשורים לעניין של התנדבות להרחיב את ההתנדבות ואת היחס של נוער וילדים בקהילה.

הוד ספיר: אין כאן נתונים לגבי השעות של היום שילדים ונוער מבלים באינטרנט, במחשב.

הוד ספיר: אין ספק שיש לזה השפעה לגבי התכנים שבני נוער וילדים צופים בהם.

הוד ספיר: אולי יש מקום לבדוק את העניין הזה.

קריאה: דנו בזה במשרד.

זבולון אורלב: את אומרת מתוך אינטואיציה והבנה בריאה של צעירה, שככל שמערכת החינוך הפורמאלית והלא פורמאלית תהיה יותר פעילה, תמלא יותר את עולמו של הילד, כך הרבה מאוד מהנתונים הגבוהים כאן יקבלו שינוי מגמה.

זבולון אורלב: אני בטוח שערן קמין מסכים לדבר הזה.

ערן קמין: לחלוטין, אדוני.

זבולון אורלב: חשוב מאוד שהדברים נאמרים.

שוש צימרמן: גם אני רוצה להודות על הדוח, כי, כמו שנאמר כאן, הוא מעמיד מראה.

שוש צימרמן: אנחנו כבר לקחנו על עצמנו כמה סוגיות לדיון.

שוש צימרמן: רציתי להתייחס לכמה סוגיות.

שוש צימרמן: הסוגיה הראשונה זו שאלת שיפור ההישגים באוכלוסיית דוברי הערבית.

שוש צימרמן: אני אספר כאן לוועדה על פעולות רבות שננקטו בשנתיים האחרונות על מנת להשפיע על ההישגים.

שוש צימרמן: במבחני המיצ"ב האחרונים יש איזו שהיא מגמה קלה של עלייה, שכמובן בשלב הזה ממש לא מספקת אותנו.

שוש צימרמן: נעשו פעולות לחיזוק שליטת התלמידים ברמת שפת אם, כולל תכנית לימודים חדשה לגני הילדים של תשתית לקראת קריאה וכתיבה.

שוש צימרמן: השנה אומצה תכנית חדשה ללימוד השפה הערבית התקנית.

שוש צימרמן: פותח לראשונה בעולם כלי מבדק קריאה וכתיבה בשפה הערבית לילדי כיתה א', שמשמש לאיתור ילדים כבר בשלב הזה שמתקשים בקריאה.

שוש צימרמן: ניתנה תוספת שעת תגבור רצינית למדעים ולמתמטיקה – 7500 שעות, ו-25 אלף שעות תגבור לקראת בגרות.

שוש צימרמן: זה באמת ה-highlights מתוך רשימה של פעולות שהמשרד נקט על מנת לעשות שינוי משמעותי בהישגים של דוברי הערבית.

זבולון אורלב: אחד הדברים שבולטים בשנתון הזה, כמו גם בשנתונים קודמים, זה הקשר הגורדי שיש על רקע הסוציו אקונומי של הילד לבין ההסתברות שהוא יוכל למצות את הכישורים שלו ולהגיע לתוצאות בלי שום קשר לרקע שלו.

זבולון אורלב: זה אחד הדברים שבולטים.

זבולון אורלב: השאלה היא השונות של הקצאות המשאבים בתוך מערכת החינוך כדי לתת מענה לבעיה הזאת.

זבולון אורלב: כשאת מדברת על כל ההקצאות האלו, אז מה שקשור להקצאה למגזר הערבי ככלל נכון כי יש פערים.

זבולון אורלב: אני לא יודע איך זה מושקע בתוך המגזר הערבי, כי כמו שאת יודעת, גם בתוך המגזר הערבי יש מגזרים שהתוצאות שלהם יותר טובות מהמגזר היהודי.

זבולון אורלב: התוצאות של המגזר הנוצרי, למשל, הן יותר טובות מהמגזר היהודי.

זבולון אורלב: הדיון העיקרי עם מערכת החינוך היא בסוגיית הפערים של עולים חדשים מול ותיקים, של רשויות חלשות מול חזקות, של ערבים מול יהודים.

זבולון אורלב: יש כאן כמה סוגיות.

שוש צימרמן: אני חושבת שהמשרד מאוד מודע לזה.

שוש צימרמן: זה בוודאי עבודה משולבת של רווחה ותעסוקה.

שוש צימרמן: זה הרבה מעבר למה שמשרד אחד יכול לקחת על עצמו.

זבולון אורלב: מה, התייאשתם?

שוש צימרמן: זה לא מהמקום של התייאשות, אלא ממקום של עבודה משולבת עם משרדים אחרים.

זבולון אורלב: יש לך מושג כמה אחוזים משעות התקן בחינוך היסודי הן אוניברסאליות וכמה הן דיפרנציאליות כדי לצמצם פערים?

שוש צימרמן: תראה, אין לי מושג.

זבולון אורלב: אז אני אומר לך.

שוש צימרמן: לפני שאתה אומר אני רוצה להגיד.

שוש צימרמן: בשנה האחרונה נעשה פיצול כיתות בבתי הספר היסודיים.

זבולון אורלב: זה חשוב מאוד.

זבולון אורלב: בכיתות היסוד ובמיומנויות היסוד.

שוש צימרמן: 65% מהכיתות שפוצלו הן בקרב דוברי ערבית.

שוש צימרמן: יש מודעות לשאלות האלו.

שוש צימרמן: אני בהחלט חושבת שלעשות שינוי בקרב אוכלוסיית דוברי הערבית זה פרויקט משולב לכל משרדי הממשלה.

זבולון אורלב: חשוב מאוד.

זבולון אורלב: רק שתדעי שראינו ששיעור העוני הוא בערך 30%, קצת יותר, כשהקצאת המשאבים הדיפרנציאליים היא רק 6%.

זבולון אורלב: בחינוך העל יסודי היא 8%.

זבולון אורלב: הקצאה דיפרנציאלית כזאת היא לא מאסה קריטית שיכולה להתמודד עם 30% שחיים מתחת לקו העוני.

זבולון אורלב: לגבי האשכולות של הרשויות המקומיות יש דיון מאוד עקרוני.

זבולון אורלב: שרי החינוך לדורותיהם אמרו שהם לא יפחיתו מאוניברסאלי כי הם הגיעו לקו התחתון וכל תוספת משאבים שהם יקבלו הם יפצלו ויתנו את זה במידה רבה יותר לעניינים דיפרנציאליים.

זבולון אורלב: כולנו מחכים לתוספות האלו.

זבולון אורלב: רק לומר שבמשרד החינוך יש מנהג מזה 20 שנה – אני מכיר את מנכ"ל משרד החינוך שייסד את המנהג הזה – שביום ראשון בבוקר, בזמן שהממשלה יושבת, יושב מנכ"ל משרד החינוך עם המתאמת של המשרד לענייני הכנסת, עובר על סדר היום של הכנסת והוועדות אליהן מוזמנים נציגי משרד החינוך, לוקח את הסמנכ"לים שלו שקשורים לתחומים האלה וקובע איתם מה הולכים להגיד, מה הנתונים, מי הולך לייצג.

זבולון אורלב: בדרך כלל זה לא יהיה פחות מרמה של מנהל אגף.

דליה לב שדה: שוש מנהלת אגף.

זבולון אורלב: איזה?

שוש צימרמן: אגף תכניות, סיוע ומניעה.

זבולון אורלב: קלעתי נכון.

זבולון אורלב: דליה, מתי נבחרת למנהלת השירות?

דליה לב שדה: 4 שנים.

דליה לב שדה: זה השירות שבהיקף שלו הוא כמעט כמו כל אגף במשרד הרווחה.

יצחק קדמן: זה שירות שהיה פעם אגף במשרד וצמצמו אותו לשירות.

זבולון אורלב: יצחק ואני שרידים של משרד הסעד.

חנה סלוצקי: גם אני.

זבולון אורלב: נכון.

זבולון אורלב: שלושתנו זכינו לעבוד במשרד הסעד לפני 77.

חנה סלוצקי: זה מנפלאות הבירוקרטיה.

חנה סלוצקי: לעבור שינויים דרך הנציבות זה גם תהליכים.

שוש צימרמן: אני רוצה להתייחס לדברים המשמחים ולירידה בעבריינות ילדים ונוער.

שוש צימרמן: אנחנו רואים בזה בהחלט חלק מפעולות ממוקדות כיעד שהצבנו במשרד לצמצום אלימות ולצמצום צריכת אלכוהול.

שוש צימרמן: אני חושבת שהנתונים שערן הציג הם לא ירידה בדיווחים, אלא נתונים שמתקבלים מכל מיני מדידות, כולל מחקר ניטור.

זבולון אורלב: זה נתוני אמת של ירידה אמיתית בפשיעה ובעבריינות.

ערן קמין: אני רק אומר שאנחנו רוצים להשיג יותר.

ערן קמין: הירידה היא נכונה.

ערן קמין: אנחנו שואפים להשיג יותר, לאו דווקא להוריד.

זבולון אורלב: אגב, ככל שתחשפו יותר כך יימצאו העבריינים.

שוש צימרמן: זה מאוד מעניין לציין שבנתונים שאנחנו אוספים ממדידות שונות שאנחנו עושים בתכנית המערכתית שמכוונת לצמצם אלימות באלכוהול והתנהגויות סיכון אנחנו מקבלים נתונים מאוד מאוד דומים לנתונים שהתקבלו כאן.

שוש צימרמן: אם מכל מיני כיוונים מקבלים נתונים דומים, אז כנראה שקורה משהו במציאות.

שוש צימרמן: אני רוצה להגיד כאן איזו שהיא אמירה ראשונית על כך שהמשרד מציב יעד חדש בין היעדים של המשרד.

שוש צימרמן: הוא נקרא יעד של החלה.

שוש צימרמן: אמנם המטרה המיידית שלו היא לצמצם את האפליות בחינוך המיוחד, אבל באופן שהיעד הזה נבנה עם תכניות עבודה מהגן עד החטיבות העליונות, המטרה היא לאתר את הילדים המתקשים בכל שלב, להבנות להם תכניות לימוד ייחודיות.

שוש צימרמן: ילדים מתקשים לא רק בהיבט הלימודי – ליקויי למידה - אלא גם בהיבטים רגשיים.

שוש צימרמן: אני מניחה שככל שנתקדם במימוש היעד הזה זה ישפיע על עלייה בהישגים ועל עלייה באחוז התלמידים שניגשים לבגרות.

שוש צימרמן: זה פרויקט חדש שאנחנו לוקחים על עצמנו.

זבולון אורלב: חשבתי שתצייני עוד חוק אחד שקשור מאוד בעניין, שזה חוק לימוד חובה לכיתות י"א, י"ב.

זבולון אורלב: נדמה לי שאנחנו נמצאים ב-35%.

שוש צימרמן: 17 יישובים נוספים נוספו השנה בצו.

זבולון אורלב: כל שנה צריכים להוסיף 10% או 15%.

שוש צימרמן: 17 נוספו.

זבולון אורלב: במקרה זה גם חוק שלי.

יצחק קדמן: בשנה הבאה נעבור את רף ה-50%.

זבולון אורלב: אני שמח, למרות הביקורת שהייתה על הדירוג שהוא יותר מידי פרוץ.

זבולון אורלב: .

זבולון אורלב: מתברר שככל אנחנו פורסים את יכולת הביצוע, כך אנחנו מבטיחים אחוזים יותר גבוהים של הביצוע.

זבולון אורלב: אני חושב שבינתיים הפריסה די מוכיחה את עצמה.

זבולון אורלב: אני פשוט בקשר באותן רשויות.

זבולון אורלב: ביקרתי בכמה רשויות ששם זה מבוצע.

זבולון אורלב: אני בטוח שזו תהיה אחת הסיבות שיפחיתו על פי הנוסחה שנתנה ספיר, שככל שנוער נמצא במסגרות חינוכיות פורמאליות ולא פורמאליות כך הדבר הזה רק מועיל.

זבולון אורלב: אם הממשלה החליטה ב-8 בינואר במסגרת טרכטנברג להוסיף עוד 20 מיליון שקל לתנועות הנוער, שזה דבר שיגדיל את החניכים בתנועות הנוער בעוד 20 או 30 אלף תלמידים, אז זו שוב תהיה עוד סיבה טובה שנוכל לראות הפחתה בכל המדדים השליליים שקשורים לנוער.

קארן שוורץ-אמיגה: חשוב לי לציין שמעצם התפקיד הדואלי של האגף אני לא יכולה לייצג את עמדת המשרד עצמו, אלא את עמדת האגף.

קארן שוורץ-אמיגה: האגף, בשונה מהמשרד, מייצג אזרחים נוספים.

קארן שוורץ-אמיגה: .

קארן שוורץ-אמיגה: חשובה לי האבחנה הזאת.

זבולון אורלב: ובהתייחסות לממצאי הדוח.

קארן שוורץ-אמיגה: הפרק הרלוונטי הוא בעיקר הפרק השני.

קארן שוורץ-אמיגה: הפרק השני מדבר על דברים שבהם האגף אצלנו מייצג את הקטינים הבלתי מלווים.

קארן שוורץ-אמיגה: האגף הגיש עתירה לבג"ץ נגד רשויות הממשלה השונות בנוגע לתנאי הכליאה של הקטינים.

קארן שוורץ-אמיגה: הדוח אף הזכיר את מתקן מת"ן שהוקם בעקבות הבג"ץ הזה.

זבולון אורלב: גם בו אנחנו עומדים לעשות ביקור פתע.

זבולון אורלב: מת"ן זה שלכם?

חנה סלוצקי: יש לנו שם רק עובדת סוציאלית.

קארן שוורץ-אמיגה: של השב"ס.

זבולון אורלב: מי מתקצב אותו?

קארן שוורץ-אמיגה: השב"ס.

זבולון אורלב: מת"ן זה ראשי תיבות?

קארן שוורץ-אמיגה: מרכז תמיכה לנוער.

קארן שוורץ-אמיגה: יש חוק חדש שעלול ל..

קארן שוורץ-אמיגה: את כל העבודה הענפה בתחום הזה.

קארן שוורץ-אמיגה: הבג"ץ עדיין לא הסתיים.

קארן שוורץ-אמיגה: אנחנו בהתחלה של פיילוט משותף עם משרד הרווחה והנהלת בתי המשפט, שהוא חלק מוועדת המשנה לגבי חובת ייצוג קטינים בבתי המשפט לנוער.

קארן שוורץ-אמיגה: באתי הנה ללמוד ולשמוע.

ליאת יעקובוביץ: בימים אלה, בעקבות הדיון שעשו, מתקיימות בקצב מואץ ישיבות של הצוות הבין משרדי לבחינת הקמה של נציבות זכויות ילדים, כאשר השאלה אם בכלל יש צורך בהקמה, באיזה מוסד זה יהיה, האם כרשות, האם כנציבות.

זבולון אורלב: בפגישה שהייתה לי עם המנכ"ל שלך ועם מנכ"לי משרדי מממשלה הבנתי שהמנכ"ל של המשרד שלך סבור שיש מקום.

זבולון אורלב: יתר על כן, בעקבות דיון הכנו הצעת נוסח לחוק פרטי.

זבולון אורלב: שלחתי אותו למנכ"ל שלך.

זבולון אורלב: נאמר לנו שאין הערות שליליות.

זבולון אורלב: לא שיש הסכמה.

זבולון אורלב: אמרנו שנגיש הצעת חוק פרטית כי בדרך כלל זה גם מזרז את הממשלה.

ליאת יעקובוביץ: לגבי הצעת החוק הפרטית ביקשנו להמתין עד אשר יגובשו המסקנות.

זבולון אורלב: ההצעה הונחה על שולחן הכנסת לפני שבוע או שבועיים.

זבולון אורלב: אנחנו בהחלט נמתין להצעת החוק הממשלתית, בתנאי שלוח הזמנים יהיה סביר.

זבולון אורלב: בכל מקרה, בשלב מסוים, נבקש להעביר אותה בטרומית ואז להמתין, כי הצעת חוק פרטית צריכה טרומית, הצעת חוק ממשלתית הולכת ישר לראשונה.

זבולון אורלב: נמתין חודש, חודשיים.

זבולון אורלב: הבקשה שלנו עלתה לפני.

זבולון אורלב: .

ליאת יעקובוביץ: אנחנו מפספסים כרגע ישיבה של הצוות.

ליאת יעקובוביץ: חלק מהתפקידים האפשריים שנבחנו בצוות זה העניין של הנתונים.

זבולון אורלב: פרסום.

זבולון אורלב: אני מאוד מעריך את העבודה שהם עושים, אבל לממשלה יש אפשרות להגיע לנתונים שעדיין היא לא יכולה להגיע אליהם.

יצחק קדמן: בינתיים זה להיפך.

ליאת יעקובוביץ: בכל מקרה חשוב לציין שיש ישיבות שמתקיימות משבוע לשבוע.

ליאת יעקובוביץ: יש לנו ישיבה שקבועה לאמצע פברואר.

זבולון אורלב: את רואה לוח זמנים?

ליאת יעקובוביץ: אנחנו מקווים שהישיבה האחרונה תהיה בסוף פברואר או בתחילת מארס.

ליאת יעקובוביץ: קשה לתאם בין כולם.

זבולון אורלב: ההצעה שלנו, כמו שאת יודעת, שונה מההצעה שהגישה חברת הכנסת רונית תירוש, שלצערי נחפזה מידי, ועדת השרים שללה אותה והיא בכל זאת העלתה אותה במליאה והמליאה הפילה אותה.

זבולון אורלב: ההצעה שלנו אומרת שצריך להיות שולחן עגול בממשלה, לא לקחת סמכויות מאף אחד, לא לקחת תקציבים מאף אחד, אלא מקום שבו יושבים כולם יחד עם איזה שר מוביל.

זבולון אורלב: בהצעה שאנחנו הגשנו שר המשפטים יהיה ממונה על זה כי הוא לא שר ביצוע, הוא שר מתאם.

זבולון אורלב: גם האחריות לגבי האמנה הבינלאומית מצויה אצלכם.

זבולון אורלב: יהיה מוקד אחד שבו אוספים את הידע, מתאמים בין משרדים, יוזמים הצעות חוק, מפרסמים נתונים.

ליאת יעקובוביץ: עוד לא ראיתי את ההצעה, כבוד היושב-ראש.

זבולון אורלב: אני מציע לך לראות אותה באתר הכנסת.

זבולון אורלב: זה משקף את רוח הדברים שהייתה אז בישיבה.

זבולון אורלב: שלחתי את זה למנכ"ל.

זבולון אורלב: לא שמענו תשובות שליליות.

זבולון אורלב: אני לא יכול לומר שהייתה הסכמה, אסור לי גם לומר שהייתה הסכמה.

ליאת יעקובוביץ: לא ראינו.

ליאת יעקובוביץ: נעיין ונוכל לתת תשובה.

אילנה דורי מנדולוביץ': אני אחראית על הנושא של מתן היתרים להעבדת ילדים בהופעות, בפרסומים, בתיווך להעבדת ילדים ובמתן היתרים לעבודת לילה.

זבולון אורלב: הילדים שהיו בתכנית "בית ספר למוסיקה" קיבלו היתרים?

אילנה דורי מנדולוביץ': כן, אחרי שישבתי עם המפיקים וביקשתי מהם התחייבויות בכתב ובעל-פה שלא תהיינה הדחות, שלא תהיה פגיעה בילדים, שלא יהיה שום דבר אלא בכיוון החיובי.

אילנה דורי מנדולוביץ': הם הבטיחו בעל-פה ובכתב שהדבר ייעשה בצורה הכי נעימה והכי מתאימה לילדים.

אילנה דורי מנדולוביץ': השתדלו לעמוד בזה, פחות או יותר.

אילנה דורי מנדולוביץ': זו תכנית ריאליטי.

אילנה דורי מנדולוביץ': בינתיים אין חוק נגד תכניות ריאליטי.

זבולון אורלב: בינתיים את צריכה שלא יהיה פחות או יותר, שיהיה רק יותר.

אילנה דורי מנדולוביץ': נכון, יש בעיה.

אילנה דורי מנדולוביץ': אני יודעת שלד"ר קדמן יש הסתייגות מכל תכניות הריאליטי, אבל בתקנות שתוקנו בהשתתפות המועצה לשלום הילד לא מופיע שום סעיף שאוסר לאפשר לילדים..

זבולון אורלב: זה נכון.

זבולון אורלב: המבחן היחידי צריך להיות אם התכנית הזאת פוגעת או לא פוגעת בילדים.

זבולון אורלב: אם את אומרת פחות או יותר זה מטריד אותי.

זבולון אורלב: אם את אומרת ששוכנעת מעל כל ספק סביר שהתכנית הזאת פוגעת בילדים, אז.

זבולון אורלב: .

אילנה דורי מנדולוביץ': אני שוכנעתי שהיא לא פוגעת בילדים.

זבולון אורלב: אמרת פחות או יותר.

אילנה דורי מנדולוביץ': אני לא יודעת.

אילנה דורי מנדולוביץ': אולי איזה ילד שבסופו של דבר לא זכה במקום הראשון כן נפגע.

אילנה דורי מנדולוביץ': גם בבית ספר כאשר מורה מחליט לקיים הצגה או מחזה.

אילנה דורי מנדולוביץ': .

זבולון אורלב: זה אותו דבר?

אילנה דורי מנדולוביץ': זה לא אותו דבר, אבל גם אז יכול להיות מצב שאיזה שהוא ילד נפגע.

אילנה דורי מנדולוביץ': אני השתדלתי בבקשה שלי אליהם ובקבלת התחייבות מהם שלא יהיה מצב שילדים יודחו.

זבולון אורלב: יש מעקב?

זבולון אורלב: אתם עושים איזו שהיא פגישה לאחר מכן כדי לראות אם שגיתם, לא שגיתם?

זבולון אורלב: יש איזו בדיקה לאחר מכן שיושב איזה עובד סוציאלי או פסיכולוג עם הילדים, מברר מה קרה שם, מה עבר עליהם, כדי שתדעו בשנה הבאה כשתקבלו בקשה אם לאשר, להגביל יותר, להתיר יותר?

אילנה דורי מנדולוביץ': נתת לי רעיון, כי לא.

אילנה דורי מנדולוביץ': זה באמת רעיון שאני אקח לתשומת ליבי לגבי העניין של איך לבקר, מה עוד שלא פעם ולא פעמיים אנחנו כן דורשים פסיכולוג צמוד.

אילנה דורי מנדולוביץ': בהצגה "גטו" של הקאמרי דרשתי שילדים יהיו מעל גיל 14.

אילנה דורי מנדולוביץ': יש שם מספר ילדים.

אילנה דורי מנדולוביץ': הגעתי למסקנה שבנושא השואה ילדים צעירים מגיל 14..

אילנה דורי מנדולוביץ': גם ועדה מייעצת שעובדת איתי ומייעצת לי תמכה בנושא הזה.

זבולון אורלב: מי זה ראש הוועדה המייעצת?

אילנה דורי מנדולוביץ': הוועדה המייעצת מורכבת מ-3 נציגים.

אילנה דורי מנדולוביץ': מנציג משרד הבריאות, נציג משרד החינוך ונציג ממשרד התמ"ת.

זבולון אורלב: מי הנציג ממשרד החינוך?

אילנה דורי מנדולוביץ': גברת דני ג'רנו.

שוש צימרמן: סגנית הפסיכולוגית הראשית.

אילנה דורי מנדולוביץ': נציגת משרד הבריאות היא ד"ר לילי רוטשילד.

אילנה דורי מנדולוביץ': גם היא פסיכולוגית קלינית.

זבולון אורלב: האם מותר לי לשאול מה הדיסציפלינה שלך?

אילנה דורי מנדולוביץ': אני הממונה על החוק.

אילנה דורי מנדולוביץ': אני בסופו של דבר המחליטה.

זבולון אורלב: מה מקצועך?

אילנה דורי מנדולוביץ': לא שייך.

אילנה דורי מנדולוביץ': במשך הזמן רכשתי את הידע והמיומנות.

אילנה דורי מנדולוביץ': אנחנו בודקים.

אילנה דורי מנדולוביץ': דרשתי פסיכולוג צמוד..

שרי פייר: זה איזה שהוא סימפטום העובדה שיש לנו ייצוג יתר או ייצוג גבוה מידי, לטעמי, בנשירה גלויה ובנשירה סמויה.

שרי פייר: גם דבריה של ספיר קודם על הנושא של הפנאי האיכותי זאת לא הפעם הראשונה שזה מופיע.

שרי פייר: הנתונים שכאן הם נתונים שהציגו את הבעיה בחסד, כי אתם לוקחים, לפי מה שאני יודעת, עולים בקריטריונים פחות מחמירים מאיתנו.

שרי פייר: אנחנו מתייחסים גם לדור שני לעלייה.

שרי פייר: אנחנו אף רואים ומחקרים מראים שבדור שני לעלייה המצוקות לפעמים גדולות יותר בנשירה גלויה, בנשירה סמויה, באי ידיעת עברית ובאי יכולת השתתפות במקצועות רבים כמו שצריך.

שרי פייר: ילדים עולים חשופים לפוטנציאל של סיכון מעצם משבר ההגירה של המשפחה ושלהם.

שרי פייר: אם אנחנו מדברים על גיל ההתבגרות, על חטיבות הביניים ואילך, אז אנחנו מדברים על משבר גיל ההתבגרות שמתלבש על זה, כאשר הצפי הוא עוד יותר גבוה.

שרי פייר: אנחנו לוקחים את מסגרות החינוך הלא פורמאלי ונותנים תגבור לימודי לילדים עולים ולילדים בני עולים - 7 שעות בשבוע תגבור לימודי - עם ועדות היגוי שתופרות חליפה לפי צרכי היישוב והילדים, 2 שעות העצמה, מתן ארגז כלים, זהות ושייכות.

שרי פייר: כל הדברים האלה כדי שאחר כך לא נראה את הנשירה הגלויה והסמויה.

שרי פייר: דיברו כאן גם על שיעורי הזכאות לבגרות.

שרי פייר: הציגו כאן קרוב ל-50% זכאות לבגרות בכלל האוכלוסייה.

שרי פייר: אם מדברים על יהודים ותיקים, אז אנחנו עדים שהאחוז הזה לא מתקרב אפילו ל-60.

שרי פייר: באוכלוסיות שכוללות גם יוצאי בוכרה וקווקז דור שני הממוצע עומד על 37% זכאות.

שרי פייר: רק ביום חמישי קיבלנו את אחוזי הזכאות לבגרות של תלמידים באחת מתכניות התגבור הלימודי שלנו.

שרי פייר: אנחנו עומדים על כ-60%.

שרי פייר: אני חושבת שזה בהחלט שיפור ופתיחת האפשרות לחלון רחב יותר.

שרי פייר: אני רוצה להתייחס גם למה שנאמר פה על נושא העבריינות, האלכוהול או תופעת הנוער המתגודד.

שרי פייר: אנחנו רואים שגם פה, לצערנו, לקליינטים של המשרד שלנו יש ייצוג יתר.

שרי פייר: פה האינטגרציה היא מוחלטת.

שרי פייר: אם תסתובבו בגנים אפשר לראות בהחלט יוצאי חבר העמים יחד עם יוצאי אתיופיה, צרפת וותיקים.

שרי פייר: התחלנו עכשיו בהפעלת פיילוט לנושא הזה כדי לעשות reaching out לילדים, להפנות אותם למקומות שהם יכולים לקבל טיפול.

שרי פייר: אנחנו מדברים על אינטרוול רחב מאוד.

שרי פייר: יש נוער נורמטיבי ונוער שכבר יש לו תיקים.

שרי פייר: בקרית שמונה - עליה דיבר ספיר - עשינו פרויקט התנדבות של עיר מתנדבת נוער.

שרי פייר: קראנו לזה "אמן בעלייה".

שרי פייר: זה מאוד הוכיח את עצמו.

שרי פייר: מה שלמדתי זה שכשאנחנו מתגברים את הפנאי האיכותי ומתגברים את אחוז או את מבנה ההזדמנויות אנחנו בעצם נותנים ולו התחלה של מענה לבעיות שהועלו כאן.

ברהן מלדה: משרד הקליטה מקיים קשר רציף עם הוועדה לשלום הילד.

ברהן מלדה: אנחנו עורכים מזה שנתיים את השנתון על ילדי עולים.

ברהן מלדה: נבנות תכניות על צמצום העבריינות והאלכוהול בכל מה שקשור לשעות הפנאי של בני הנוער.

ברהן מלדה: יש הפקת לקחים ונערכים בהתאם.

רות דיין  מדר: אני רוצה לומר בראש וראשונה שאנחנו במרכז השלטון וברשויות המקומיות מבינים שכדי לדעת לעבוד באופן מושכל יש צורך לעבוד עם נתונים.

רות דיין  מדר: הפעילות של המועצה לשלום הילד, של ארגון בטרם, הרשות הלאומית לבטיחות בדרכים, כל הגופים האלה שנותנים לנו נתונים על בסיס יישובי, רשותי מאפשרים לנו להתייחס לנתונים בתכנית העבודה ולהפנות משאבים בצורה מושכלת על מנת להגיע לתוצאות ולטפל בבעיות האמיתיות, לא מתוך תחושת בטן של עובדים בתוך הרשות.

רות דיין  מדר: העבודה הזאת מאפשרת לנו גם עבודה תוך מערכתית שכל האגפים של החינוך, הרווחה, הבריאות, ההנדסה יושבים יחד ומעלים בעיות ופתרונות על מנת לתת מענה לבעיות שבהן אנחנו נתקלים.

רות דיין  מדר: גם עבודה חוץ מערכתית מול משרדי הממשלה אם יש נושא מסוים שאנחנו נתקלים בו, כמו למשל הנושא של הבגרויות.

רות דיין  מדר: אחוז הילדים שמוציאים תעודת בגרות הוא 48%.

רות דיין  מדר: יש צורך לבדוק איזו אוכלוסיה זאת, איזה מענה נותנים לה על פי משרדי הממשלה, ללכת לכיוון של יותר קב"טים, ללכת לכיוון של יותר בתי ספר מקצועיים טכנולוגיים על מנת לתת מענה לכלל הילדים.

רות דיין  מדר: העבודה היא עבודה מערכתית על כל הרצף עם משרדי הממשלה.

רות דיין  מדר: מיום ליום אנחנו רואים עבודה יותר משותפת שאני מאמינה שגם תביא לתוצאות על בסיס של נתונים, מיפוי, הערכה ובקרה.

רות דיין  מדר: זאת עבודה הרבה יותר מסודרת ומאורגנת, שמאפשרת תוצאות.

רות דיין  מדר: מספיק אפילו לראות את הרצף שהתקיים פה בוועדה לזכויות הילד, מהנושא של מעונות יום וכל משרדי הממשלה שהיו יחד, כדי להוביל את השינוי.

רות דיין  מדר: נושא של חינוך לגילאי 3-4.

רות דיין  מדר: לכל דבר כזה יש רצף.

רות דיין  מדר: גם בתחום של תעסוקה של הורים, בתחום של בריאות ובתחום של חינוך, ככל שנגביר את שיתוף הפעולה בין משרדי הממשלה והרשויות המקומיות, יהיו לנו יותר נתונים אני מאמינה שהעבודה שלנו תהיה הרבה יותר אפקטיבית.

רות דיין  מדר: אני מברכת על הנתונים האלה.

זבולון אורלב: אני מנצל את ההזדמנות כדי לומר לך שקבענו כבר מועד לקיים דיון בוועדה על תפקוד הוועדות למעמד הילד ברשויות המקומיות, כפי שמחייב החוק.

זבולון אורלב: אני מציע שתודיעי לרשויות המקומיות.

זבולון אורלב: כדאי להתחיל לאסוף מידע לקראת הדיון הזה, כי אנחנו בתחושה לא טובה עם הסיפור הזה.

זבולון אורלב: אני רוצה לסכם את הישיבה המשותפת של הוועדה לזכויות הילד וועדת העבודה, הרווחה והבריאות.

זבולון אורלב: הוועדות מברכות את המועצה הלאומית לשלום הילד ואת העומד בראשה על פרסום השנתון "ילדים בישראל" המשקף את מצבם של הילדים בישראל במגוון רחב מאוד של תחומים ופעילויות ומהווה תשתית לתכנית עבודה, לתיקון ליקויים ולהחלטה על סדרי קדימויות ועדיפויות בכל הקשור לשמירת זכויותיהם של ילדים ושיפור מעמדם, בריאותם ורווחתם.

זבולון אורלב: בצד התחומים המעטים שבהם חל שיפור במעמדם של ילדים, כגון הפחתה משמעותית בשיעור תמותת תינוקות, הוועדות מביעות דאגה עמוקה מהמשך התדרדרות מצבם של ילדים בכלל - ילדים בסיכון בפרט - בתחומים רבים, כמו שיעורי עוני, שיעורי הגידול של ילדים בסיכון, שיעור ילדים הפונים לחדרי מיון ועוד.

זבולון אורלב: הוועדה קובעת כי עיקרי הממצאים מהווים תמרור אדום ואיתות אזהרה למשרדי הממשלה השונים באשר לצורך לקדם ולטפל כראוי בשיפור מעמדם ומיצוי זכויותיהם של ילדים בישראל.

זבולון אורלב: הוועדה תקיים דיונים מיוחדים בסוגיות העיקריות שבהן קיימת בעיה קשה, כמו הפערים, שיעורי העוני וכדומה.

זבולון אורלב: הוועדה חוזרת ומפנה את תשומת לב השרים הנוגעים בדבר לשלוח לדיוני הוועדה את הדרג הבכיר של המשרד, כדי לאפשר דיון ענייני עם יכולת של קבלת אחריות וסמכות של נציג המשרד.

זבולון אורלב: יש הערות לסיכום?

זבולון אורלב: אין.

זבולון אורלב: תודה רבה, הישיבה נעולה.